goals – welcome!\nMark tthat duh ah maw thiam taktak duh ah? Mastery vs. Performance Goals\nKa ngakchiat deuh lio i ka uar tak ci cu, ca zong i zuam tuk lem lo nain a thiam ngai mi lawh i mark tthat ngai tawn khi a si. Phiat-laan uar zia khi mu. I zuam loin mark ttha ngah khawh a si maw, tiah a timi nan um men lai. A si bak. Ca rel thiam, carel ran i i hmahthah i harh tuk lem lo ahcun vaivuanh vaivuanh i camipuai lai ah cazoh zok in mark ttha hmuh khawh a si ko tiah ka ruah. Nain, mah bantuk in thiammi cu sau a nguh lo. Camipuai a dih ve, ka philh ve timi pawl khi an si, keimah ton ning ah, phundang phun ka hngalh lomi hoi hna a um ko lai.\nKapi´s flowers @Egersund\nThil tuah tiah cun tinhmi um ruang ah tuah cu a va si tikah, siangngakchia nih fimthiamnak lei subject/course pakhat kan cawn tikah zeidah kan i tinh ti i fian hi a miak ngai ka ti mi a si. Kawlram i ca ka cawn lio ahcun, ka hngalh tawkah, mark tthat le camipuai i pakhatnak/pahnihnak tbk. ngah khi i tinh in kan cawng deuh tuk tiah ka ruah. Performance-oriented goals timi khi a si deuh rua tiah. Mi hmai ah cuan duh, piah duh, fak nawn tein chim ahcun, anih cu BA a awng, PhD a tuah timi langhcuan hleiah i cacawn khi mu.\nOne of my fav corners of UiA (University of Agder)\nFimthiamnak athar pakhat thiam duh thengtheng ruangah timi tinhank, Mastery-oriented goals, in cacawn ko hi a zaang i a nuam bik tiah keimah pumpak in ka ruah. Marh zeizat ka ngah a biapi lo, mah kong ka thiam poah ahcun a za, ti i mark ngah ding kong ah zei stress hmanh um lo i cacawn ahcun tampi ka thiam deuh in ka thei.\nZiah cacawnmi thiam dih ahcun mark cu a tthat lonak ding a um maw, ti a fawi te. A si tuk hen ta, nain a taktak ah cawnmi a tam tuk tikah, i thim a hauh caan a tam pi, tiah ka ruah. Camipuai caah cazoh le thiamnak caah cazoh hi aa lawh lo caan a tam pi. A ruat thiam mi nan tam pi lai.\nKapi le kapu innpi @ Egersund\nKannih, kawlram (Asia ram tampi zong) in a rami cu kan nu le kan pa nih kan mark tam seh ti an kan duh piaknak aa hngal khun. Ramdang nu le pa zong an si ko, nain kanmah tluk in an langhter lem rua lo. Nu le pa lawng hlah, rian tthami nih cun mark ttha a ngahmi hi u-sa pek deuh zong cu a si. Mah tikah mark ttha ngah duhnak pressure/stress nih thiamnak a donh caan a tam pi. Khat lei in cun, mark kong zeihmanh tuak loin, thiamnak dingah ca kan cawn tikah, kan thiam deuh i kan mark zong a thangcho tawn hoi.\nKa chim duh bikmi cu zei bantuk tinhmi in dah ca kan cawn ti hi ruah ter duh bia. A pahnih cu kan i tinh ko e, nain i thim a hauh caan a phanh tikah zeidah kan i thim lai ti bia khi mu.\nFrogner Park @Oslo\nZei bantuk tinhnak in kan cawn zognah a fiangmi pakhat, kum saupi siangnakcha ka si hnu in ka hngalhmi, cu ca zuam hi a rak ttha bik ko ti hi a si. Thluak tthat timi hi sianghleirun tibantuk ah le thiam taktak duh i cacawnnak ahcun i rinh awk a ttha tuk rua lo. A rel deuhmi poah, aa zuam deuhmi poah thiam a si ko. I zuam ngai i kum donghah mark tthat theng lo zongah textbooks van zoh tthan i a chung a um mi kong pawl van theih ngai, a konglam he aa pehtlaimi pawl van ceihhmai khawh ngai rih khi A hmuhnak in a nuam deuh ka ti.\nPosted on September 10, 2015 by myborspPosted in Hmuhning le Ruahnak (Thoughts and Opinions)Tagged college life, goals, student life, studyLeave a comment


Lawibual Sang sianginn ah ralkap nih hon mi sianginn kai kan duhlo tiah langhternak cu mah ti hin an tuah – Buanchukcho\nTedim Khuapi, Lawibual Sang sianginn ah ralkap nih hon mi sianginn kai kan duhlo tiah langhternak cu June 1 ah an tuah. Photo : CJ. Tedim Post. The Hakha Times


Thlacam Bawm Cio Usih! Dr. Par ii Zong Siizung Ah A Um Ve Cang – Myanmar Chin\nDr. Par ii Caah Thlacam Bawm Cio Usih\nChinmi nih Dr. Kan i ngeih i Online ah ngandamnak kong akan chim zungzal tu Dr. Par Ii cu a tulio zawtnak ruangah Siizung ah a um ve cang.\nKan dihlak in kan umnak hmun cio ah thlacam in bawm cio hna usih. Dr. Par ii cu India ram ah Dr. A tuan lio mi a si i, Zawnruahnak he Chinmi kan caah ngandamnak kong akan him tawn zungzal tu a si. A tulio zawtnak ruangah Siizung aphak ve tikah lungthin a nuam lo ngai..\nAmah nih hitihin a tial..Self quarantine in ni (3) inn ah ka um i chungkhar fa le he a si khawh lo caah tuzan 12 ah kan sizung ka phan than. Krih thawng in ka tei lai. Thlacam a ka bawmmi vialte cungah kai lawm….\nThlacam in i bawm io hna usih..\nDr. Par ii nih a donghnak ca a tial mi>>>\nZawtnak kong ka chimmi hi zapi caah a tlangpi in ka chimmi a si. Zawtnak kan i theihnak hnga le zei bantuk doctor sinah kan i zohter lai timi lam ka hmuhsak mi lawng a si.\nSii hi a min ka chim lo. A ruang cu mah ruahnak in le mah duh zat in sii din hmang mi kan tam caah a chimtu caah ral lehlam a si. Sii cu doctor he zawtnak i zohter hnu ah ning cang tein din ei ding a si. Pathian min hi ka bia chimnak ah ningcang loin ka hmang hrim lo ti kha a phunzai mi sinah chim ka duh. Pathian dawtnak kan co mi chungin a chuakmi dawtnak he i chawn bia hna u si.\nKa nolh than ko lai. Keimah hi Clinic he suimilam 12 bak rian tuanmi ka si. Family he ummi zong ka si. Ca ka tialmi le video ka tuahmi cu ka tenh mi a si. Pumpak ca vialte ka leh dih ahcun rian tuan loin um ka hau. Cucaah a herh ka timi lawng ka leh. Youtube ah mizo in ka chimmi le bang cu pakhat hmanh ka let kho ti hna lo nain an phunzai lem lo.\nPumpak thil (privacy) upat thiam hi a bia pi. Thlacam a ka bawmtu le ka fb friend vialte cungah kai lawm.\nMessi Nih Kawlkhat A Kawl Lioah CR7 Cu Penalty A Kawl Lo


ASEAN Palai nih Daw Aung San Suu Kyi tonnak nawlpek ding an kan hal mi hi phungbuar a si, tiah Soe Win nih chim. Nizaan November 2 lio ASEAN Cazin Check Zung (ASEANSAI) pawl meeting ah, “ASEAN Palai nih Daw Aung San Suu Kyi tonnak nawl a kan hal mi hi phung le phai (upadi) a lonh mi a si, tiah Min Aung Hlaing changtu Soe Win nih video in bia a chim.\n“Tazacuai in biaceih lio mi pakhat cu zeibantuk upadi le hmanlio mi upadi zong nih a onh lo caah hihi phung an lonh a si,” tiah Soe Win nih a chim. ASEAN Palai Myanmar ram rat nakding kong ah Min Aung Hlaing te phu hi fakpi in hnahnawhnak kan pek rih hna lai, tiah Cambodia nih a chim ve. (#CrdMP)\nThawngpang dang.. Thantlang mei a kangh lio ah nuamsuul in hman aa thla mi Zawngkeng pawl. November 3| A luancia October 29 zing in zaantim tiang Thantlang khua a khaangtu Kha-la-ya 222 in Zawngkeng pawl cu mei kangh lio cuanhpah in hman an i thlak mi a puang.\nHi hmanthlak hi anmah sin in a puanglang mi a si i Thantlang khualu Viewpoint in an cuanh lio hmanthlak a si.Zawngmelung nih cun, “Kanmah nih kan khangh mi a si lo. PDF min hmang ralhrang phu nih an khangh, tiah a chim nain anmah kutneh a sinak cu an thup kho lai lo. Lihchim in apaw aa cawm mi ko an lo,” tiah khuami pakhat nih a chim. Hi hna pawl nih hin October 29 lio ah Biakinn 2 tel in Thantlang khua inn thatha 164 an rak khangh.Cr-THT\nRalhrang nih khuami an thah mi le inn an khangh mi cu a tam bak ko


Zeidah Cang Lai! UN Sectretary general, António Sinah Cakuat Pahnih Phan – Chin World News Evening\nBy Zasang Cinzah: UN Sectretary general, António Guterres cabuai cung ah cakuat pahnih a phan. Pakhat cu Ambassador Kyaw Moe Tun sin in a si. Kyaw Moe Tun cu President Win Myint le Foreign Minister Aung San Suu Kyi nih Sept. 4, 2020 ah UN ambassador caah an rak thimmi a si bantuk in keimah hi Kawlram ambassador ka si peng rih ko i, ka peh rih ko lai tiah ca a kuat.\nA pahnihnak cu Min Aung Hlaing aiawh State Administration Council in a si i, Kawlram ambassador Khyaw Moe Tun cu a rian in dinter a si cang caah Kawlram Cozah a aiawh kho ti lo. Cucaah amah dirhmun ah Myanmar’s deputy U.N. ambassador Tin Maung Naing kha Ambassador ah kan kaiter tiah caan kuat ve. Asinain Tin Maung Naing nih ka cohlang hna lo tiah a facebook ah a taar colh.\nTulio hi Kawlram ah Cozah pahnih an um lio a si i, UN ah kawlram tthutnak cu ralkap maw an pek hna lai? CRPH dah timi a fiang rih lo. Secretary General cabuai ahcun cakuat pahnih cu an um ko rih. UN members vialte meeting tuah in biakhiah a hau men lai tiah biavaivuan a chuak pah. Mipi cungah ral a thomi ralhrang Min Aung hliang/ralkap nih mipi cu an kah hna i, minung 38 an thi cang. Cucaah UN Security Council ah innkhar ikharkhumh in meeting an tthu tthan colh lai. Zeibantuk biachahnak dah an tuah khawh te hnga?


Thinzar Win Kyaw Mah Ka Zawn A Langh Ning Hi Cu Mu Camera Nih Fiang Tuk In A Rak Tlaih (+Video) – FIAKFAIROCK\nTulio Myanmar Model ah muidawh le minthang cem a simi Thinzar Wint Kyaw cu a laar ning konglam tampi chim hau loin kan thieh dih cio mi a si ko lai dah. Anih hi Seksi Model a ttuanmi hrimhrim a si tikah a thil cawngia mi pawl zong hi mipi nih zoh an duh khun mi a si.\nTutan ah a hawi le he miphungian an i cuan i an ttum lei ah Thinzar Wint Kyaw cu bara a rak i hruk loh a mual pho hoi tthan ai. Thinzar win Kyaw hi bara angki chungnawh hruk hi a rem lo ruang zongah a si kho men a mualpho tam ngai cang. Milar le minthang an si ruangah hi bantuk tete hi phozar duh khun a si.\nMilar le minthang cu zeidah an i palh lai i zeitindah an tlonlen ti khi mitam pi nih cun rak ngiatcio mi an rak si i, an thangtthat zong a fawi bantuk in an thangchiat zong hi a fawi tuk ve.\nA tanglei ah a Video hi rak zoh ve hmanh.\n( Halkha le Thantlang zong i ralring uh,Pi Suh nih Chin miphun a kan hloh khawh bak ICJ Biaceih zungin Chin miphun kan i tel awk a si lo.mi zei dah ka si ti i theih hi a biapi tuk ee)\nKa nolh rih lai,kan hnung zarh ah khan voi khat cu hi konghi fianternak ka rak tuah bal cang.kan Pi Suh telh in Kawl ralbawi zei maw zat hna cu ICJ nih a rauh hlan ah an bia a ceih cang hna lai.ICJ biaceih zungah Kawl ralbawi ai-awh in kan Pi Suh nih dir a timh caah Kawlram Mynone vialte hna cu Pi Suh nih vun hrawn in ICJ biaceih zungah Kawl ralkap hi dirkamh hna usih?Kawl ralkap tuahsernak hi Kawlram mipi nih kan lungtlinpi ko hna, mah le ram humhim nak caah an tuah mi a si.\nmi zei ram paoh nih mah bantuk thil hi an tuah dihmi a si ko tiah Mipi cu zuar in Kawl ralbawi pawl hna cu chanh a timh hna ti cu fiang tein kan theih dih cang.a fawi nak in mu ka chim.Atu zongah kan vun theih t’han mi cu Chin ram kulh chung khuapi a si ve mi Falam khuapi chungah Biaknak lei rian t’uantu phu ( Falam Christian Ministers Fellowship) hna nih cun Pi Suh le a rian t’uanti hawi Kawl ralbawi pawl hna cu dirkamh in ICJ biaceih zung cu dohkalh dingin timhlamhnak an ngei cang tiah kan vun theih.(Ziah! Kawl ralkap nih kum 70 renglo an keeden an kan liahter mi cu an rin rih lo maw? khuaruahhar ngai cu a si zei hlawk nak dah an ngeih hnga mu)\nChirhchan:Falam time.Falam ( FCMF) nih cun ICJ nih Kawl ralbawi pawl hna rian t’uan nak a dohmi cu ningcang thil a si lo.ICJ biaceih zung rian t’uan ning hi ningcang lo a si ti in Kawl ralbawi apwl hna an dirkamh nak cu December thla 10 ah hin Falam khuapi chungah lamzawh in au khuan nak(sandahpiah) dingin biachahnak an ngei cang tiah kan theih.Falam nih hi thil an tuah ruangah Chin miphun ralzam sinak in hmun kip ka kip kan phanh khawh nak a hrampi hi an kan phih khawh. Falam ( FCMF) nih hi thil an tuah mi hi a ning tein ICJ biaceih zungah a phan dih lai caah Kawl cozah ralkap ruangah Chin miphun ralzam dirhmun in hmun kip ah a cawlcang mi vialte hna hi UNHCR nih an kan phih khawh.\nZeicatiah cun A cozah ralkap ruangah Chin miphun cu ralzam sinak in hmunkip ah kan i dor caah a ralzam lila nih ralzam a kan siter tu a cozah ralkap kan dirpi t’han mi cu aa..khuaruahhar nak hmanh in khuaruahhar thil cu a si deuh.zei tin an ruah ve? na hmuh ning rak chim ve tuah.hi thil an tuahmi nih Chin miphun vialte kan paw an kan khuai khawh.Ralzam sinak an kan phih piak sual a si ah cun zohkhenhtu ngeilo in Kawl ralkap chunmang an tling t’han lai i,kuli (pawt’a) an kan suai rih lai AA hriamtlai pawl hna le Tlangcung hriamtlai dangdang he ral hmanh a tho kho mi dirhmun kan phan kho.\nTan Khun Kyaw Hi Cu Uar A Um Ko Mu Minung 600 Rawl A Dangh Hna\nThin Zar Wint Kyaw Nih “Valentine’s Day” A Sunhsak Mi Hna Caah Hi Ti Hin A Chim\nKawlram Model Thinzar Wint Kyaw Nih Mipi Mit Zangdam Nak Caah A Hnuk A Van Langhter Than Cang (Hmanthlak Tampi)


Rev. Dr. Ngun Thawng Le A Nupi Cu An Dam Lo Caah Thlacam In Bawm Cio Hna U Sih. – Chuncha News\nEdited: kan Oxygen Concentrator cu Rev. Dr. Ngun sinah tlamtling tein kan pe cang. Bawipa min in dam seh. A dam tikah a zaw mi dam sinah pe than si te lai. Edited: A dam deuh cang tiah thawng kan theih. Thlacam fakpi in bawm hna u sih. An nu he An pa nih an zaw caah harnak tampi an ton. July 25, 2021 at 2 pm. By Uk Ling Thang


CDF BIACHIA IN A ZUAMCAWHTU RALHRANG AN THAH, A HAWIPA NIH CABIA ATIAL VE – The Chinlung Post\nCDF BIACHIA IN A ZUAMCAWHTU RALHRANG AN THAH, A HAWIPA NIH CABIA ATIAL VE\nAugust 1, 2021 admin Local News 0\nBiachia in CDF a Zuamcawhtu SAC Ralhrang Pa Mindat-Matupi Karlak Kahdohnak ah Thi. Aluancia April thla chung ah Facebook ah biachiakha in CDF pawl a zuamcawhtu SAC ralhrang pa Yel Lin Aung cu July 30 ah a cangmi Mindat-Matupi karlak kahdohnak ah a thi, tiah CDM a tuahmi Myanmar ralbawi fanu nih a chim.\nYel Lin Aung hi Sagaing ramtthen, Katha ah hmun a khuarmi Kha Ma Ya (304) ah ralkap a ttuanmi a si i, Matupi ah a phanmi SAC ralhrang bu ah aa telmi a si. June thla chung zong ah khan Yel Lin Aung le a dang SAC ralhrang pawl cu Hakha ah an rak phan i caan zeimawzat an caam hna. Yel Lin Aung nih July 19 ah a donghnak bik Facebook ah a ca ttial.\nCu a ca ah cun, “Kawlram chung kaa ziak bikmi khua lak ah Matupi zong aa tel cang,” tiah a ttial. Mah hlan April thla ah khan Facebook Commend pakhat ah, “Nan Lai meithal he cun rak chuak uh. Ka z**g he nan i do lai,” tiah biachakha ngaiin CDF pawl a zuamcawh hna.July 30 ah a cangmi Mindat-Matupi karlak mengtung no. 73 zawn i kahdohnak ah SAC ralhrang bawi Lt. Col. Zaw Zaw Soe telh in ralhrang 10 an thi, tiah CDF nih thawngpang an chuah.\nHi a thimi lak ah hin a cunglei i Yel Lin Aung zong hi aa tel. CDM a tuahmi ralbawi fanu lawng si loin Mindat mipi group pakhat zong nih Yel Lin Aung a thihnak kong cu an fehter.Mindat group pakhat nih, Matupi khua kaa ziak ngai cang a timi Yel Lin Aung cu Mindat le Matupi karlak ah non ah aa chuah cang, tiah an ttial.Yel Lin Aung i a hawipa SAC ralkap Si Thu zong nih, RIP. Thla 3 hrawng lawng raldoh a cawngmi hna kut in na thih cu na paamhmai tuk ee, tiah ngaichiatnak ca a ttial ve. The Chin Journal\nA RAUH HLAN AH CRPH LE NUG, PDF AN RAWK COLH LAI


Ralhrang Kawl Ralkap nih raltei an duh tikah Phihkarh nak phun (4) an hmang tawn. – The Cherry Par\nRalhrang Kawl Ralkap nih raltei an duh tikah Phihkarh nak phun (4) an hmang tawn.\nMAH Phihkar Caan Duhdim Tein Khuasak Tuntuk Ningcang Cawnpiak Nak: PG61\nInternet An Phit Mi Cu Thahnawn Dih Cang Usih Ti Nak Asi: Ralhrang Kawl Ralkap nih raltei an duh tikah Phihkarh nak phun (4) an hmang tawn. “ဖြတ်၄ဖြတ်” min an pek. Cu hna cu: Lamsul, Supply (Eidin Tirawl), Communication / Information (Pehtlai nak, thawng pang, Internet, Social Media, fb, phone tbk, Electric (Mei).\nSui Thantlang ah Internet an philh nak hmuitinh bik cu an Ralkap le an mipi he nawn dih uh tinak asi. Ttl peng vialte aa tel dih. Pengkulh dang (7) zong Ttl btk tho tho asi. Chinram ah Hakha lawng an luat ter chung. Pengkulh (namh dih hnu ah Hakha namh an i timh nak asi.\nTirawl, Eidin, Chiti, Cite, Sii ai, tbk nifatin kan Nunnak caah a um lo awk ṭhalomi vialte, an phih dih lai. “Mipi an lungdong sehlaw ka cohlan hna seh ti le an ralkap bawmhchan khawh hna hlah seh” timi MAH i “Great Planning” “မဟာစီမံကိန်း” asi.\nMipi nih Tirawl Eidin le Sii ai i zalh cia ding abiapit tuk hrinhran. Khuate lei cu Lo chung chuak thlairawl le Chin rawl phun phun kan ngei caah phang awk a um lem lai lo. Kawl cozah kip nih, an kan cawm ballo mi, chin miphun kansi, kanmah tein cozah kip sinah aa cawk mi, Chinmi kansi caah azalh kan i har lem lailo dah.\nKrifa hmasat hna cu an ngeihchia chawva kha Pathian Inn ah an rak put hna. Hmunkhat ah an Eidin ṭi caah an lakah sifah mi an um lo tiah Dr. Luka nih ati. Cu nun cu cawng ve i zuam usih. Israel ram Kitbuz um mi hna cu nihintiang cu nun in khua an sa. Zumhtu cu Israel thar nanti ko kha, nanmah bia te asi ko. Nunhrawm le siangnun thiam ve cang usih. Zumhtu kan sinak tehte!\nRamlak um thingthei, hanghnah, baa phun phun le bahra in pawkhim nun cawng ve cang usih. Chiti le cite loin eidin thiam i zuam usih. Ngandam nak le chansau nak asi. Cancer, zunthlum le thi kai zawt damnak zong asi cih. Vitamin le Nutritious tirawl zong asi. I nautat ding asi hrim lo. Tawlre baa Eidin nun zong cawn a herh lai. Wahṭung in khauhsoi btkin eikhawh asi. Chumh chuan in Ei khawh asi ve. Tawlre cu sipuazi caa lawng ah hmang ti hlah. Purcan tirawl ah hmang thiam abiapi ngai ngai.\nAka a thaw lomi vialte nih Exercise minit 10 – 30 lak usih. Na ka a thaw rih lo ahcun Ei hlan minit 10 tluk Exercise tuah hmasa lengmang ding. Na thahri le na thisen asamh dih lai i an cawlcangh lai caah na ka a thaw zungzal lai. A rawl Ei ka athaw lomi vialte nih lakphak ti le coffee mix din i sum usih. Na ngeih chun na chawva tlo deuh ve cang seh. Naa sum khawhlo hrat ahcun rawl ei hnu tu ah din awk asi lai.\nLakphakti le Coffee mix caah Khamhmui, Khamphe, Nanan, Puṭanan, Rangtinbel, tbk kha Tisa he ciah law din deuh hna. Na duh lo zong ah i baar chih. Arau hlan ah naa ziak te lai. Sii ai asimi Aihre, Vankhawng, Aithing, tbk cu cat ter loah a ṭha. Adang asi khawh lo hmanh ah Aihre cu um peng seh. Bawhte le Ngakchia an paw fah tikah Aihre din nun cawn ve cang. Upa caah an ṭha ve fawn. Ruahlo pi in, i theihhngalh loin azawmi an um ahcun, Fang le Aihre baar hna uh. Kutke thi zong tuk fawn ding.\nVegetarian timi thingthei Hanghnah lawng in pawkhim nun thiam ve cang usih. Ngandamnak tling phawrhtu asi. Hygiene timi thianghlim nun cawn ve usih. Um kheng, Hrai, Darkeu (Haileng) Pakan tbk thiang hlim tein ṭawl usih. Kutke thiang hlim tein ṭawl ding. Khim hnu ah siloin, rawl ei hlan ah kut ṭawl nun (thiang tein) thiam ve cang usih. Chahpiat aumlo ahcun Vutcam hmang khawh asi.\nTi hring din bak lo ding. Ti thah cat ter lo ding. Pawngkam zong thing hlim tein chiah zungzal a herh. Ngakchia Zuun le ek vawlei ah phum ding. Pawngkal le Dailen naa lim poah ah kut ṭawl philh hlah. Na ka Chung rawnh ding mi poah, thiang hlim tein ṭawl hmasat ding. Phihkarh caan nih purcan a tlunpi lio caan / tlikzam caan / sii ai harsat caan tbk ah nundam le hnangam tein khuasa mi kan si ve nak hnga, dawtnak le zawn ruah nak he lam hmuhsak bia.\nMAH le SAC nih phihkarh nak cu, ngandam nak tirawl Eidin Zia kan thiam nak le chansau Nun cawnnak tu ah hmang i zuam hna sih. Kan hrik athak lo kha thei sehlaw lau seh. A hnubik biacahnak cu: Hakbakkuk Ṭinṭang tum na thiam cang maw? Na thiam a herh lai Unau! Credit: Saya Rung Kaw\n← Hakha khua chung ah SAC ralhrang nih hmunthum ah chek hlat nak antuah\nZualko; Pu Ral Tu cu Hriangkhan khuami a si i, hlanlio biaceihbawi a si. →


A poi ko:Kawl ralkap nih khualtlawm mi’Miphun dang tangka tamtuk an fir piak hna. – Lai Lungrawn Post\nA poi ko:Kawl ralkap nih khualtlawm mi’Miphun dang tangka tamtuk an fir piak hna.\nKhualtlawn Tilawng Yangon Hotel ah a din mi hna Myanmar Ralhrang Ralkap nih Ks- sing 200(20,000,000) man thilri he an lakpiak Hna.Hi an lakpiak mi hna cu Hotel inn chung durkhacheng tum thawng an theih ca ah Ralkap nih an luh hnawh hna I Tilawng mongtu hna thilri an lakpiak hna hi a si tiah Zalen nih a tial.\nThawngpang dang:Tulio Kawlrampi thlennak politics ah “mandate” le “recognition” hi a core value/ a muru bakte a si.A biapi tak.Tulio, a sual takmi K-ralhrang a dohtu ding le Federal Democracy ram thar dirh ding in NUG dirhnak ahhin “ Mipi Mandate” based in a kal a herh i, “International recognition” nih a von zulh lawng ah hmual a ngei dingmi a si.\nThawngchia:Min Aung Hlaing caah thawngpang chia taktak a chuak a poi ngai.\nKawl ralhrang tih in’Inn ah kai erh lio asi’Laipa nih kawlram sining a tial mi cu mitthli a tla ko.


A Poi taktak: “Ka naupa ralkaap nih an tlaih thlacamnak in kan hram sawh uh”. – Chin World News Evening\nA Poi taktak: “Ka naupa ralkaap nih an tlaih thlacamnak in kan hram sawh uh”.\nMarch 10, 2021 March 10, 2021 Salai Van Chin News\nThawngpang bultan| By Salai J Vanduhthar Lahnin| A poi taktak! Ralkaap nih Hakha CCPR i zung rianṭuanmi Salai Peter Thian Bawm Sang cu March 9 zinglei suimilam 3:00 Am tluk ah an tlaih tiah thawng kan theih. Thlacamnak in bawm cio hna usih.\nHi kongah a chungkhat Khuah Lian nih a taarmi cu,”Thlacam bawmh halnak: Ka naupa Salai Peter Thian Bawm Sang Peter cu March 9 zinglei suimilam3:00 Am ah ralkaap nih an tlaih. Amah hi Hakha CCPR i zung rianṭuan cuahmahmi a si i thlacamnak in kan bawm cio ve ram uh,”tiah bawmhhalnak a tuah.\nMyanmar Caankarlak Vice President ah U Mann Win Khaing Tann Rian an Khinh. Ralkap nih uknak an lak caan chung ah Myanmar rampi vice-president rian ttuan ding in U Mann Win Khaing Tann cu Committee Representing Pyidawngsu Hluttaw (CRPH) nih rian a khinh chung.\nU Mann Win Khaing Tann cu ralkap nih uknak a chuh hlan ah Amyotha Hluttaw Speaker rian a tlaimi a si. Source: The Chin Journal (March 9, Yangon)\nHmuhning|By Peng Hlawnceu| Kawl ralkap nihhin Chin ram hi thahrum hmang in hun kan deng sehlaw, Chin ram khuate zeimawzat cu ralzam in Tipi ral ah kan um a hau hnga. Cutin um khi vasi sehlaw ramdang le NGO,INGO hna bawmhnak hmuh huaha loin kan mah tein kan i zohkhenh kho lai maw timi katuak sek tawn. Cucu tutan ram buainak in a chuakmi CDM bawmhnak a chuakmi nihhin ruahnak tampi a hun ka chap. Chin ram ah kahdohnak hun chuak taktak sehlaw kanmah tein zeitin dah kan i zoh lai timi a foinak in ka langhter lai.\nPathian nih Chin miphun a kan dawt i kan pa le CNF hna hmang in Vawlei cung ram rum ramtha ah tampi a ka phakter. Cu chungah US ummi hi a tambik kan si. Tutan CDM bawmhnak zoh ko ahhin miphun kan dawtnak a lang khun. Hi pin ahhin mah le khua cio i zohkhenh le i kilven cio asi tikah hna a ngam khun. Cucahcun Kawl ralkap nihhin ral kan thawhhnawh sehlaw ralzam kan i cawmkho laimaw timi biahalnak hi fawideuh tukin a lam a awnh. Bianaah kan mah khua khi inndong 150 kansi hna i milu 800 leng kan si. Hi khuami nih tlakhat eiding khi Fangfak tun 250 hrawn asi.\nTulio phaisa le thilman in tuak ahcun Ks-40000×250=Ks-10000000 hrawng asi hnga. Chiti ciite mehhang ah Ks-3000000 le dangdang herhbau ah Ks-2000000 hei dih sehlaw a zapi in ting 150 hrawng khi thla fatin a dih hnga. Kan khua ramleng ummi zapi hi inndong 100 hrawng in kan tuak ahcun thlakhat ah Ks-150000 in kan kuat hna ahcun tha tein kan cawm khawhhna tinak asi.\nHi thhlakhat 150000 hi cu US $ incun $115 long asi ko caah hartuk loin thawh khawh kan si kolai. Hibantuk in a khua kip nih mah le khua cio kha kan i zuanhnawh cio ahcun kan unau Kachin, Karen pawl ralzam hna bantuk cun kan har lai ka zum lo.\nHitin tulio boruak he zohchih in Pathian hi Chin mi kan caah a tlai ballo i hlankan tein khua a kan khanpiak ko tihi a lang. Cucahcun tulio kan ram buainak he pehtlai in CDM nih teinak a hmuhlo sual i Kawl ralkap nih an kan hranhnawh hmanhah kan caah Pathian nih lam a rak kan serpiak diam cang tihi hmuhkhawh asi caah thinphan tukding kan silo.


Salai Sui Sang Lian SAC Ralkap Nih An Tlaih - News and Media\nChin ramkulh Khualipi Hakha khua ah nihin June 18 sml 12:00 hrawng Auto Sang um, Salai Sui Sang Lian cu SAC ralkap nih an tlaih. Chungkhar he naihniam mi pakhat nih,” ruah lo piin SAC ralkap cu an ra i an inn an kulh colh. Inn chung ah an lut i chungkhar cazin an chek. Bia tlawmpal an hal hna hnu ah Salai Sui Sang Lian an kal pi hi a si. A phone chung zong ah zei hmanh a um lo.\nZeiruang dah an kalpi ti zong kan hngal lo,” tiah The Chin Post ah a chim. Ruah lo piin an ra i inn an kulh colh tikah thawng petu an um hrimhrim lai, tiah a chimchap. Mithmu tu pakhat nih Cherry sang lei ah an kal. Mi an kawl hna, laipuan an i ngerh i a chung in meithal an i put, tiah a chim. Crd – TCP


ZRA dohpi Dingin le Ralhrang Phu Tiah Thanh Dingin Dr.Sasa Sinah Cakuat\nZRA Dohpi Ding In Dr. Sa Sa sinah Cakuat ZRA hi NUG Nih A Kan Dohpi Awk Asi. ✍ DDay ah NUG VP Duhlasivua bia: Ralhrang Rallokap le a minung vialte cu, a kikam i a um mi tiangin, thian hirhiar in, hmunphiah in phiah dih ding, a hram bakin phoih dih ding, ti asi. Dalaan, Rallokap party, Rallokap tender tama, Crony le Rallokap hawikawm vialte thahnak nawl cu NUG nih DDay ah, nawl pek asi cang.\nKawlrawn ahcun Dalaan, Dalaan asi men lai timi poah poah, USDP, Rallokap Tender Tama, Rallokap he sipuazi tuah ti mi tbk an thah mi hna an tam tuk cang. Chinram ah cun aum lo ti awk tluk asi. Aum mi hnihkhat te zong buaipi cuahmah asi, Pengtlang le Krifabu tiang in, Dalaan caah CNA / CDF kan singkhaw cuahmah hna lio asi.\nMAH le Rallokap dohin cihmih loin, Dalaan kong phisin ah nuaihnuk ding in thil a kal cang. Dalaan kong ah i chuah sual khawh asi tihi ka pom ve. Nain fb le social media tiangin i phozarh le singkhaw hi cu a hlei rian asi. Kap hnih upa hna ton biaruah in khuakhan Lairelnak tu in daihter i timh deuh hna usihlaw a tha bik ko hnga? Dalaan nakin tih a nung deuh tuk mi, CNA le Chinmi cihmih tu ding ZRA an si hi philh lo awk asi lai.\n✍Dalaan kong ah i tluk in nuai ka hnuk cu si kaw, MAH le Rallokap lei a tanh mi ZRA kong hi biatak tein tuak cio a herh cang. ZRA kha CNA / CDF nih an dohmi asilo. MAH an doh tu asi ti kha, Chinmi tampi nih (Abikin Tedim le Zo nih) kan hmuh khawh lomi hi; a poibik mi cu asi. Miphun dang theihnak ah “Chin le Chin an i doh” tiah “Shan le Shan i doh” bantuk phun in thil a kallo nak hnga, NUG pumpak hrim hrim nih, ZRA hi, nan kan doh pi a herh cang. Cu lawng ah PDF dang le EAOs nih, “ZRA hi Ralhrang asi kha an theih ve lai”. Vawleipi nih ZRA cu Ralhrang bak asi i MAH minung an si, MAH Thura pek tu an si, Ralhrang Khin Nyunt fanu thit tu an si, tiah an theih khawh nak hnga, NUG nih ZRA cu an kan doh pi hrim hrim a herh.\n✍ Kawlrawn lei in PDF 100 – 500 tal cu ZRA doh pi ding ah NUG nih hung thlah ding asi. Hriamnam tling in bawmh rih hna seh. Chinram he a nai bik nak ah a um mi, Kalay, Palay, Yinmabin, Kani, Chaung U, Gangaw, Thilin, Kyaukthu, tbk in PDFs cu NUG nih ZRA dohpi ding in hung thlah seh. Mindat, Kanpelet, Paletwa le Matupi in CDFs hna cu ZRA dohpi ding in NUG nih nawl hna seh. ✍ Hi hi asi khawh lo nan ti ahcun; CNA / CDF nih ZRA dohding in hnatlakpi nak ca / thanhca chuah seh. Dr. Sa Sa le Kyaw Moe Tun nih ZRA ralhrang asinak hi UN le Vawleipi ah phuang ve hna seh. NUG cohlantu ram vialte sin ah ZRA ralhrang asinak ca luat uh.\n✍ Aruang cu: NUG he aakop hmasat mi le aakop chun te EAO cu CNF / CNA lawng lawng asi. CNA nih NUG member asi ruang ah Camp Victoria hrawk kha MAH Planning nganbik asi. NUG cihmih awk ah Camp Victoria hloh timh cu asi. NUG hrawk ding ah an rat pah ah Thantlang Khualipi a ciamh hi asi. Thantlang cu CNA / CDF nih kan lak ni cu Kawlram chung ah NUG Zung onh khawh asi cang. NUG nih ralkap tei awk ah abiapi bik mi hmunhma cu Thantlang asi. Cucu MAH nih aa fiang tuk palia caah Thantlang nih tu derhhmun kan phak nak hi asi.\n✍ U Nu Democracy Chan, Karen ral lio, Innsein te lawng kawl nih an uk lio; Kawlram khumzual tu cu; Chin Ralkap kan si caah, NUG nih ZRA nan kan dohpi cu nan covo rian, nan rian thiang le nan rian biapi bik asi ko. Karen Doh hi Col. Khen Za Hmung (Zomi pa) nih a duh lo. Col. Hrang Thio, Col. Kap Cung le Col. Van Kulh te hnathlak pi nak in Karen ral kan doh ti zong NUG nih philh hlah uh. Karen nungak he aa ngaizawn sual mi Chinpa cu mit thli he tian asi ko. Nan pipu that tu Chinpa cu na vat khawh lo ti asi. NUG nih hi hi philh fawn lo ding. Aungsan Thuriya Capt Thaicawn Dapeih hi Mithi ka pu asi ve caah, hi ca hi kan kuat ngam ve hna.\n✍ Ralhrang ZRA lawng kan doh mi asi. Tedim le Zo mi phun kan in doh bak hna lo timi zong NUG nih official in ca chuak uh tiah kan nawl ko hna. CDF – Hualngo, PDF Zoland le ZNDF nih ZRA an kan doh pi caah ZRA cu Ralhrang bak asiko ti hi elh awk a um lo. Moses Pau zong a lunh fim ve cang seh. A tawpher thiang tein i hnawh khawh ve cang seh. Zawng bantukin a chiatha lawng mawih ti hlah seh. Politic ah mama lawng si loin Rawl tak tak ei khawh ve cang seh.\n✍ Cu tluk in abiapi mi hmunhma ah CNA / CDF lawng nih kan derh onh i nunnak tampi kan pe cang nain a poi lo kan ti khawh rih. Nain ZRA dohnak ah NUG nih nan kan doh pi lo ahcun ruah awk thil tampi a um lai. Nan hnu an zulh te hna lai tihi philh lo ding. JosephR.Thang\nCheuhra Cheukhat Ape Lomi Cu Damiah Khrihfa Pastor Nan Si →\n← Kan ramah Daihnak A Um Khawhnak Hnga Pathian Lamkaltu Kan Si- by-DrSasa


Bochok Tun Myat Naing ralkap Nih Min Aung Hlaing ralhrang an phomh than cang hna timi Thawngpang Kongah – The Cherry Par\nBochok Tun Myat Naing ralkap Nih Min Aung Hlaing ralhrang an phomh than cang hna timi Thawngpang Kongah\nNihin November 9, 2021 ah Rakhine ramkulh Tamanta khua le Yinyoynga khua karlak ah Rakhine ralkap Arakan Army (AA) hriamtlai phu le ralhrang phu pawl an i kap, tiah khuami sin in thawngthei asi. Rakhine ralkap AA le ralhrang hna karlak ah kahdoh nak hi 2020 thawk khan an ngol i atu hi avoi khat nak kahdoh nak an ngeih than asi, tiah khuami pakhat nih cun achim.\nCun, Nihin suimilam 11:00 leng hrawng in meithal thawng le bomb le hriam ngan thawng kan theih. An i kah chung hi suimilam cheuchung hrawng cu arau lai, tiah Yangon khit thit media sin ah khuami pakhat nih cun achim chapnak kong cu theih a si.\nCun khuami adang pakhat nih cun kawl ralhrang hna nih Arakan Army (AA) hriamtlai phu umnak hmunhma ah an rak lut i an kah hmasa hna caah atu bantukin kahdohnak achuah hi asi, tiah thawngtheih chap a si.\nArakan Army (AA) hriamtlai phu chimphuannak nawlngeitu Khine Tuhkhah sin ah Yangon media nih kahdohnak kong he pehtlai in biahalnak an ngei ko nain, zeitluk fak in dah an i kah timi thawng fiang tein chim khawhmi a ngei rih lo, tiah thawngtheih a si.\nCHRO nih Chin ramkulh le Kawlram nitlak lei ah a cang mi nuhrin covo kong Embassy upa biaruahnak a ngeih hna. Chin Human Rights Organization (CHRO) nih Kawlram chung ah a ummi Ambassador hna le Embassy in upa hna cu Chin ramkulh, Sagaing le Magway ramthen ah a cang mi nuhrin covo buarnak kong le cu nih a chuah pi mi mipi hartonnak, IDPs kong biaruahnak a ngeih hna tiah kan theih.\n← CDF – Mindat Le Ralhrang Karlak Kahdohnak Thawngpang Update!\nDenmark Cozah Cung Ah Kan Ilawm (By Salai Bawi Lian Mang) →


New Zealand PM Pi Ardern nih Mangtara in Teinak a Hmuh Ṭhan | THE CHIN EXPRESS\nNew Zealand PM Pi Ardern nih Mangtara in Teinak a Hmuh Ṭhan\nChinmi tampi kan umnak le muidawh awṭha ngaknu Van Hlei Sung ram New Zealand cu nizaan October 17 ah Rampumpi Cozah Thimnak an tuah i cozah lutlai Prime Minister a ṭuan liomi Pi Jacinda Ardern, kum 40 party nih tam taktak in teinak a hmuh ṭhan caah a ra laimi kum 3 chung New Zealand ram hruaitu asi rih lai.\nNew Zealand ram ahcun cozah tlaih kum (term) hi kum 3 lawng asi. Kawlram cu kum 5 le US cu kum 4 tiin an i khat cio lo.\nTutan hi liamcia kum 50 chungah Pi Adern hruaimi Labour Party nih teinak nganbik a hmuh si.\nPM Pi Ardern cu COVID-19 a tlangtlak ning a ṭha tuk tiin a rammi nih an thangṭhat tuk. Zawtnak aa thok cangka in lockdown a tuah colh i mizaw tam an karh manh lo. Tutan ah a party nih mangtara taktak in teinak a hmuhmi hi mah ruang bik ahcun asi lai, tiah zumh cio asi.\nMah pinah, Australia Mirangpa nih New Zealand ram Christchurch khua um muslim biakinn 2 ah aa pummi minung 51 a thah hna lio ah Pi Ardern nih hma a lak ning a ṭha tuk. Semi-automatic meithal pawl a khap colh hna. Thah tongmi chungkhar a va ton hna i a hnemh hna.\nCun, White Island um meitlang a puak i minung 21 an thih lio zongah Pi Ardern nih hma a lak dan a ṭhat tuk caah a rammi lawng si loin ramdangmi tampi thinlung zong a lak tuk.\nMah ruang cun nizaan ah a party nih tlang tiatia in teinak a hmuh hi si.\nAtutiang vote an relmi ah Pi Ardern party nih Rampumpi Hluttaw (Kawlram cun Pyidaungsu Hluttaw) MP ṭhutden 64 (49%) bak a ngah cang. Atutiang vote an relmi result;\nPrime Minister Pi Jacinda Ardern hruaimi Labour party = MP 64 (49%)\nNational Party = MP 35 (27%)\nACT party = MP 10 (8%)\nGreen party = MP 10 (8%)\nMaori party = MP 1 (1%)\nNZ First party = MP 0\nVote an rel dih rih lo caah a donghnak result cu aa dangte lai, nain Pi Ardern party nih tam tuk in teinak a hmuh ti cu 100% a fiang cang.\nKawlram nainganzi ahcun kum 40 minung cu ngakchia lungfim lo ah ruah deuh an si nain, Pi Ardern cu bia a chim cang cun mi nun a tongh tuk. UN ah bia a chim ah siseh, New Zealand ah bia a chim ah siseh a ngaitu nun ah dawtnak le ruahchannak tampi a chuahter.\n2017 in Labour party a hruai cangka in an party cu mipi nih an uar ning vantawng bakah a kai i tutan bantukin Labour party nih kum 50 chungah teinak nganbik a hmuh hi si.\nKawlram nainganzi ahcun kum 40 minung cu zei tluk an fimthiam zongah “ngakchia” tiin party lutlai rian an pe hna hnga lo. Kawlram kan pale nih an lungput an thlen deuh cu a herh ve cang.\nPi Ardern nih teinak bia a chim lio


Breaking News:Rung Lian Ceu he i paih ding ah dollar $5000 ka pek cang Biak Hmun Sang. – Lai Lungrawn Post\nBreaking News:Rung Lian Ceu he i paih ding ah dollar $5000 ka pek cang Biak Hmun Sang.\nAugust 10, 2021 August 10, 2021 admin Hmuhning\nVaurawng CDF Laipaih ” ah țuanvo ngeitu Țialsang Bawitlung sinah $5000 cu ka pek cang.Paih lawng a duh cang . See you all in August 21 zoh an dawh bak lai hi hodah na zumh deuh nan zumh deuh mipoah comment ah rak chim cio uh Biak Hmun Sang maw nan zumh deuh Rung Lian Cio rak chim cio khawh a si.\nMessi mangtha tuk law sian na um hrimhrim lo mu vawlei cung cu a phung siko\nBreaking News:SAC ralhrang nih minung pa5 an thah than hna.


SI BAWI MANG LIAN: GZ NIH RALKAP AN TEI KHO LAI MAW? – The Chinlung Post\nGZ Nih Ralkap An Tei Kho Lai Maw? Ralkap nih uknak an lak ni in Kawlram pumpi mino hna nih hriamnam la lo tein “You messed with the wrong generation” timi ca tar tu i ken in lam ah an chuak, cun social media in ralkap cu an doh hna. Mirang sin in luatnak hmuh hnu Ramkomh bu Kawlram kan zoh tikah ralkap nih uknak voi hnih 1962 le 1988 ah an rak lak le mipi nih an chut ṭhan kho hna lo. Hriam tlaih a rak chuak, nain an thleng kho lo. Generation Z (GZ) nih teh ralkap hi an tei lai maw?\nGZ (1995-2010 kar chuak) pawl hi kanmah GY (1980-1994) pawl he kan idannak cu kum hra leng Democracy an tep manh, zalonnak timi an i ziak cang, technology he ai ṭhen kho ti lo ding tluk in an i ziak cang. Social Media le a zalenmi pehtlaihnak a thawtnam an thei tuk. Nunphung, biaknak le poliṭik, chawlehnak lei zong ah kaudeuhpi (Liberals) in khua a ruat kho deuh cangmi an si.\nCu tikah ralkap nih uknak an lak tikah an zalennak, a biapi ah an chiahmi thil, sining, ruahnak tibantuk caah dohduhnak he an herh bak ti lomi ralkap i uknak an lakmi hi an zohsawh kho ti lo. An hani ah zalonnak ai neh cang. Zalennak nakin man a ngeideuhmi sungh ding a um lo ti an i fiang. GX le GY nih kan rak tonmi tuanbia pawl kha kum hra chung ai ongmi kar ah an rel, an hmuh, an theih cang. Cu tikah an fimdeuh hrimhrim. Lam an zawh zong ah an i timhtuah a ṭha, daihnak tein duhlonak an langhter ning an thiam tuk.\nVPN hmang in social media an hmanning, an lung ai rual tuk lio ah Kawlram i minthang minta-mintami hna nih an dirkamh hna. Ramchung-leng i bawm in ralkap an tuahsernak vawleipi an hmuhsak khawh. GZ an hlawh tling lai tiah biahalnak hi fekte in ka leh. Zei can dah an dir khawh lai timi le zeitluk dah an tuar khawh lai timi hi a biapimi biahalnak cu a si. Atu ah palek le ralkap nih meithal puah an thawk, minung zong an thi cang.\nMi tampi an tlaih cuahmah hna. Mi tampi an von con, a bik in GY le GX hi an con tiah ruah a si. Amahbelte ralkap hi ṭanpitu an ngei lo chin lengmang timi a langhtertu a si ve.Tuchun hi uknak an lak ni 22nak a van si, le ram pumpi CDM22222 hruainak in ralkap duhlonak an langhter rih lai tiah theih a si. A har ko lai, ṭih a nung ko lai. Asinain atu nakin ralkap nih uknak fekte in an tlaih khawh i a ralaimi kum 20 leng khi ruah ah ṭih a nungdeuh ti fiangte in an hmuh caah hluhchuah lakin an doh ko lai.\nCulio i “2008 phunghram remh kan duh lo, kanmah party nih kan remh te lai.” ti te hna pumpak le political party min hler in rak aukhuan hi hnahnawk taktak a si. Hmailei poliṭik ca lam i serh chung men a si. Kawlram Myanmar kong ka ṭial tikah “Ramkomh Bu” ti hi ka telh lengmang: miphun, nunphung le biaknak fonh in sermi ram a si hi philh lo a herh. Atu ah Ralkap uknak kan doh i kan tei ko lai, cu tikah ramkomh bu miphun (mipi) hna lungtlinmi phunghram he Democracy ram cu kan ser ding a si ko timi theih a biapi. GZ nih nan tei hrimhrim lai, GY nih kan in zuan hnawh hna, GX nih an in dirkamh hna. Pathian nih in veng cio ko hna seh. Credit: Si Bawimang Lian\nSHARE CIO UH, AHMANMI SI. SAKAT MOTOR NGEITU HNA SIN NAWLNAK


SAC Ralhrang Pawl Ceilak Sniper In An Thah Hna Ropui Taktak Si – My News\nSAC Ralhrang Pawl Ceilak Sniper In An Thah Hna Ropui Taktak Si\nadmin June 15, 2022 Leave a Comment on SAC Ralhrang Pawl Ceilak Sniper In An Thah Hna Ropui Taktak Si\nShan- Kayah ramri, PheKone peng le Kayah ramkulh, Pruso peng chung kahdohnak hna ah May 20 in June 15 tiang kahdohnak ah SAC ralkap 35 cu Sniper kahnak in kan fimtawl khoh hna, tiah Central Special Operations phu nih cathanh an chuah.\nMay 20 ah Phekone khuapi, Moe – Be – Inn nichuahlei, LoiPaw tlangcung pura ah umhmun a khuarmi SAC ralkap sakhan cu Sniper in kah an si i, SAC ralkap 6 an thi. May 21 SiMiLaw( ဆီးမီး‌လေ့ာ) khua um SAC ralkap sakhan cu Sniper in kah an si i, SAC ralkap 4 an thi. May 22 ah LoiPaw tlang ah um mi SAC ralkap hna cu kah an si i SAC ralkap 1 a thi tiah Central Special Operations phu nih an langhter.\nJune 7 ah SiMiLaw um SAC ralkap sakhan cu kah ṭhan an si i SAC ralkap 6 an thi. June 10 ah LaHey(လဟယ်) khua le LoiMaKo( လွယ်မကူး) tlang ah umhmun khuarmi SAC ralkap sakhan cu kan kah hna i SAC ralkap 8 an thi tiah an langhter. June 11 le 12 hna ah Pruso ( ဖရိုဆို)peng DawNgiKhu( ဒေါညေးခူ) khua ah kahdohnak a chuak i Sniper in SAC ralkap 7 kan kahthah hna tiah an langhter.\nCu kahdohnak hna cu Central Special Operations phu, PDF ṭangrual phu, Kayah mizapi vengtu ralkap phu hna i bawm in kan tuahmi kahdohnak a si tiah an thanh.\nNan CJDC Cu Zei Ngai A Si Lo Khah A Tu Nak In Chin Ram Hriamtlai CDF Hi A Buai Te Lai Hih Rak Thei Uh →\n← Mindat CDF Le SAC Ralhrang Kar Kahdoh Nak Ah Ralbawi Pakhat Telh In Thahnem Lak An Thah Hoi Hna


TIMIT PHAK LAI AH AHO TI THEIH LOMI NIH APAH HNA – The Chinlung Post\nBreaking news, Nai teah Thantlang Khua pawng, Motor lehnak in hliam a tuarmi Run Ceu cu a ke tanpiak ding tiah Hakha Siibawi te nih ti a si caah amah(Run Ceu) nih Phun Thleng( Lian Chawn pa) nih ka zoh seh law ka dam kho men ko lai tiah, a ti caah Cycle in Thantlang ah zahan zan ah Phun Thleng cu an va lak i an kal pah ah Timit phak lai ah aho ti hngalh lomi nih Cycle in an pah hna caah a tu hi Hakha Sii-inn ah Oparation khan ah a um lio a si tiah CBN nih thawng kan theih. Credit: CBN\nThantlang thilcang:Thantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak. Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nHi kong ah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai. Mizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah keimah nih ka va don i thi in a luak. Ramdang mi an si ti in quarantine ah chiah a si. Cutluk i mizaw a si ko mi cu quarantine ni hleili a um chung ah siibawipi Dr. Tun Pwar nih a thlop duh lo, i a zoh lo.\nNan rat lo ahcun taza kan in cuai hna lai tiah kan ti hnu ah an ra i quarantine ah kan chiah mi hna an si. Sii thlop ah a ra lo i thlop awk an tha lo,” tiah The Hakha Times ah a chim. Pi Biak Sung quarantine a um chung ah na zoh maw? tiah The Hakha Times nih hal mi a lehnak ah “Keimah nih a tlawmbik voi hnih ka zoh. Hihi Thantlang COVID Committee nih a phung ning in kan tawlrel mi a si. COVID Committee ah hin khuami upa zong an i tel ko.\nAn chuah hnu ah sii hi thleng in sii dang zong ding sehlaw hngalh a si lo. Hi bantuk lungzawtnak cu zeitik caan poh ah ruah lopi in thih khawh a si,” tiah The Hakha Times ah a chim.Sibawi dang nih an zoh maw ti mi kong ah Pi Khual Dim nih “Dr. Ly Ly nih ‘Voi hnih ka va zoh. Rian hi sii-inn mizaw le quarantaine lei ti in kan i then hna’ a ka ti,” tiah a chim. Hi kong ah Dr. Van Lian Hum nih “Hi kong he pehtlai cun kei cu ka theih mi a um lo.\nSiibawipi Dr. Tun Pwar nih a theih lai, amah hal ulaw a tha,” tiah The Hakha Times ah a chim.Chungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si.\nA rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Credit: The Hakha Times.


A Mak Ko: India Pa Nih Plastic Durchia Hmangin (Zinaan) A Ser Khawh Taktak Cang — Salai Ephraim Thawngpang\nA Mak Ko: India Pa Nih Plastic Durchia Hmangin (Zinaan) A Ser Khawh Taktak Cang\nIndia ram chung a si mi Hyderabad khua ah a um mi mechanical engineer,Professor Satish Kumar kum 45 nih cun Hyderabad state chung Durchia le Plastic thil phung paohpaoh hna cu a khawmh hna i hmun khat ah a chia hna.cu a khawmh mi Plastic Durchia vialte hna cu hmangin Zinan(fuel) thil a ser khawh cang tiah an chim.\nProfessor Satish Kumar nih a tu bantuk in Plastic Durchia hmang in Zinan a ser ning hna hi phun thum in an chim i,a ser ning cu plastic pyolysis tiah an chim.cun,plastic Durchia pawl hna cu hmun khat ah kg 500 tluk a chiah hna i plastic kg 500 tluk ah cun Zinaan Dur 400 tluk a chuahter tiah an chim. asinain Professor Satish Kumar nih a tu bantuk in Zinaan a chuahter ning cang cu a detail in zei hmanh an chim langhter rihlo.\nHi konghe pehtlai in Media pawl hna nih an chim ningah cun Professor Satish Kumar nih hin company a neih i cu a company rian t’uantu hna nih cun kum 2016 lio ah khan Professor Satish Kumar nih plastic Durchia hna cu a rak khawmh cang i kum 2016 lio ah khan a mah lawng nih hneksaknak a rak tuah cang i,cu lio ah cun ton 50 tluk Zinaan a ser khawh cang tiah an chim.\nAmah belte Professor Satish Kumar company rian t’uantu hna zong nih plastic hmangin Zinaan an ser ning cang taktak cu a detail in zei hmanh an chim duh ve lo nain an sermi Zinaan lawng an langhter tiah an chim.Professor Satish Kumar nih a sermi Zinaan hna cu Durkhat ah Rs 40/50 karlak a man an hauh.Professor Satish Kumar nih cu a company cu Indian Ministry of Micro ah register a tuah dih a bak a si i,a cozah nih an zumh ningah cun petrol zong fawi tein a ser khawh cang lai tiah an chim.\nTagged A Mak Ko: India Pa Nih Plastic Durchia Hmangin (Zinaan) A Ser Khawh Taktak Cang\nIsrael Nih American Ram Dirkamhtu Dingah Ramkip Hruaitu Hna Cu A Sawm Cuahmah Cang Hna →\n← Trump Nih 2020 Campaign Tuah Nak Caah Nikhat Chungah Phaisa $24.8 Million A Hmuh Khawh Cawlh


Chawnghlang Relnak ~ Chin Mission Church\nNannih cu thla nan cam tikah, nan innkhan chungah va lut uh law, innka vaa kharhkhumh hna uh law, cutincun hmuh khawh lomi nan Pa sinah khan va cam uh. Cun a thli tein nan tuah mi a hmutu nan Pa nih khan Laksawng an pek hna lai. Thla nan cam tikah, Pathian bia lomi...\n07. PHUN LE RAM DAWTNAK\nNanmah le nanmah i hleng hlah u, ahohmanh nih Pathian cu an deh kho lo; mi nih an tuh bangin an zun ko lai. A pumsa duhnak lo ah a tuh ahcun, thihnak kha a zun lai; Thlarau lo ah a tuh ahcun, zungzal nunnak kha a hmuh lai. Cucaah tthatnak tuah kha ba hlah u sih, kan...\nKa fapa, Khrih Jesuh he kan i pehtlaihnak thawngin kan hmuhmi Pathian vel nih tthawnnak in pe ko seh. Tehte tampi hna theih ah ka chimmi bia kha i lak law midang a cawnpiak kho ve dingin na zumhmi hna kha va kenter hna. Na kum a no ruangah ahohmnah nih in zawmhtaih...\n09. PATHIAN RAM KAUHNAK\nJesuh nih cun a hun naih hna i, “Vancung le vawleicung i a ummi nawlngeihnak vialte cu pek ka si cang. Cucaah khua zakip ah va kal u law miphun vialte kha a ka zultu ah va ser hna u, Pa le Fapa le Thiang Thlarua min in tipilnak ve pe hna u. Kan fialmi vialte hna hi an...\nCun Thlarau nih Jesuh cu Satan nih rak tukforh awkah ramlak ah a kalpi. Ni sawm li le zan sawm li rawl loin a um hnuah Jesuh cu a rawl a ttam ngaingai. Khuachia cu a sinah a ra i, “Nangmah cu Pathian fapa na si ahcun hi lung hi changreu ah canter hna ngat,” tiah a ti....


BIDEN CAAH THLACAM USIH, PATHIAN NIH TRUMP AHLAWT CANG – The Chinlung Post\nDecember 27, 2020 admin Chin 0\nPathian nih a thimsual i a hlawt tthanmi, Saul siangpahrang le US Mirang Evangelical Khrihfa pawl nih an rak thimsual cikcekmi, Donald Trump. Khrihfa tampi nih nan i thawh i Pu Trump cu Pathian thimmi a si, Khrihfa ttha a si, Khrihfa a kan dawt, a kan ttanpi nan ti. Asinan cucu a hman lo. A palh tukmi ruahnak a si. 1 Samuel 8:4-9 kan rel ahcun Israel upa hna nih Samuel cu an thawh i kan innpa ram hna nih siangpahrang an neih bantuk in kannih zong siangpahrang kan chiahpiak ve an tinak kan hmuh.\nAtak te cun Israel upa hna nih siangpahrang neih an duhmi cu Pathian le Samuel hna a tla lo/ an duh lo. Aruang cu Israel miphun i an siangpahrang cu Jehovah Pathian kha a si ko. Cuve bantuk in Mirang evangelical khrihfa (US Laimi khrihfa telh in) pawl nih US president caah an thimmi Donald Trump cu Pathian a lungtling ve lo. Israel upa pawl i siangpahrang halnak cu Pathian le Samuel an lungtling lo buin Pathian nih Samuel cu Saul kha siangpahrang ttuanding ah chiti a thuhter.\nPathian nih Israel upa pawl i an halmi cu Pathian nih a el siang hna lo caah Saul cu an siangpahrang caah a pek hna/a thimpiak hna. Asinan Pathian nih Saul cu Israel miphun siangpahrang caah a thimsual ve ti uh sih law kan palh lai lo dah. Aruang cu Saul siangpahrang nih Pathian nawl le Samuel chimmi cu a ngai duh ti lo/a zul duh lo. 1 Samuel 15:1-9 chungah Saul nih Samuel chimmi a ngai duh lonak kan hmuh.\nAhme 9 ah kan hmuhmi cu “Sihmanhsehlaw Saul le mi hna nih khan Agag le tuu lak i a ṭha bik hna le cawtum lak i a ṭha bik hna le cenhmi saṭil thauthau hna lakin a ṭha bik hna le, tuufa hna le a ṭhami vialte kha an zuah hna i an hrawk cikcek duh hna lo; a ṭhalo le santlailo vialte lawng kha an hrawh cikcek hna.” Mah ka hin Saul duhfah hakkauhnak le amah ca lawng a ruahnak kan hmuh khawh.\nCutik ah “Bawipa bia cu Samuel sinah a ra phan: ‘Saul cu siangpahrang i ka rak ser caah hin kaa ngaichih; zeicahtiah keimah zulhnak in aa mer cang i ka nawlbia kha a tuah hna lo,’ tiah a ti. Cun Samuel cu a thin a hung i Bawipa kha zan khuadei in a auh” (1 Samuel 15:10-11). Saul nih Pathian nawl a ngai duh lo tikah Pathian lila cu a ngaichih tuk, Saul cu siangpahrang tuanding ah a thimmi cu.\nCucun Pathian thlarau nih Saul cu a chuaktak i David cu Israel miphun siangpahrang ttuan dingah a thim tthan. Phundang kan chim ahcun Pathian thlarau cu David sinah a tthial. 1 Samuel 16 ah kan hmuhmi cu David cu Israel miphun siangpahrang caah chiti thuh a si i Saul chungah thlarau ttha lo a lut cang. Mahtik ah Saul cu a zaw i David nih tingtang a tumpiak caan poah a dam. Thlarau ttha lo a chung i a luh caan poah David cu thah ding in a dawi peng/thah a zuam peng.\nDavid sinah Pathian thlarau a tthial cu Saul nih a hnahchuah tuk.Mirang Evangelical Khrihfa nih Trump cu US president ttuan dingah kum 4 an thim i amah chungkhar sipuazi hlawknak le miaknak le amah pumpak duhfah hakkauhnak lawng a ruat tikah atu cu Pathian thlarau nih a chuah tak ve Pathian thlarau cu Biden sinah a tthial ve cang. Kum 4 a ttuan chungah Pathian duhnak le Khrihfa cawnpiaknak he a tlakning in a um duh lo/a ttuan duh lo/a zul duh lo.\nPhundang in kan chim ahcun Trump nih US president kum 4 a ttuan chungah Pathian duh lomi, tthat lonak a phun2 a tuah ve. Cutik ah Mirang Evangelical khrihfa nih an thimsual mi Trump cu Pathian nih a duh ti lo/a hlawt cikcek cang i Biden a thim. Mahcu Trump a hnahchuak tuk ve i Biden le Democratic party pawl cu hehtiah a phun2 in hnahnawhnak le harnak a pek hna. A buai hnawh peng rih ko hna.\nHi hnu zongah buainak, hnahnawhnak, le harnak pek ding a tim len rih. Saul chungah thlarau ttha lo a luh tikah David cu thahding in a dawi peng bang Trump zong thimnak in a sungh cang tikah Biden te phu cu a phun2 in hna a hnawh ve hna/a buai hnawh ve hna. January ni 6 le ni 20 zongah zei bantuk buainak le hnahnawhnak dah a tuah te lai i a chuahpi te lai ti kan theih kho rih lo. A tuahte lai ti zumh cio a si ko.\nBiden le a party cu fir a phun2 a puh hna. Lih le hrokhrawl a puh hna. Asinan pakhat hmanh a piah khawhmi a um fawn lo. COVID ruangah mail in thimnak tuah a si tikah buainak tete le tlamtling lonak tete a um kho timi zong a ruat duh lo.Pathian nih Saul cu Israel miphun siangpahrang ttuan dingah a thimsual bang US Khrihfa tampi (Laimi khrihfa telh in) nih Pu Trump cu US president caah an thimsual cikcek ve.\nAn i palh cikcek ve cang. Mahtik ah Pathian nih Saul cu a hlawt bantuk in Trump zong a hlawt ve i Pathian thlarau cu David cungah a tthial bang Biden sinah a tthial ve cang. Duhfahnak le hakkauhnak le mah ca lawng a ruatmi Saul siangpahrang le Donald Trump cu Pathian thlarau nih a chuahtak cang hna/a hlawt cang hna.\nSaul nih David cungah hnahnawhnak, buainak le harnak a phun2 a tuah bang in Trump le Khrihfa tampi zong nih Biden le Democratic party cungah hnahnawhnak, buainak, le harnak a phun2 hi hnu thlahnih chung cu tuah dawh ve in an um. US ram le US president caah thimmi Biden caah fak piin thlacam rih hna uh sih. Credit: Van Tum\nKANPU LAILENPI AIRPORT AKALNAK ARUANG, FIANGTEIN LANGHTER SI CANG


Video: Hi Ngakchia Bawhte Zei Theih Lo Na Zoh Ah Cun Na Mithli Tla Lo In Na Um Kho Lai Lo? – Chuncha News\nVideo: Hi Ngakchia Bawhte Zei Theih Lo Na Zoh Ah Cun Na Mithli Tla Lo In Na Um Kho Lai Lo?\nNgakchia bawhte chuahka zei theih lo hi ti rumro in sawngkhawi i vung tom in vun chiah ko cu thinlung nih a celh hrim lo, Hi hringtu nu hi minung thinlung a keng ko hnga maw? Mah fa chung chuak a si ko mi zeitin dah hi ti hin a tuah siang hnga? Zoh ah hin thinlung a kek dih ko.\nKanmah zumtu mi caah cun “ Fa le hi Bawipa sin in kan hmuh mi ro an si. Thluachuah a kan pekmi a si tiah Salm 127:3 ” ah fiang tein kan hmuh. Bible tampi ah ro timi biafang hi kan hmuh lo tiah bible hiamsang nih a kan cawn piak mi asi. Ro timi hi a sawh sawh cu a si hrim hrim lo. Zei dang vialte cu pek a um ko nain ro timi biafang hi cu nu le pa sin lawngah hmangmi biafang a si fawn.\nMah hi laimi chung zongah a rak um pah lengmang mi kan rak theih lengmang, tih a nung taktak mi thil a si hi kan I hngalh tawn lo, Minung cu kan duh lo mi thil nungak tlangval lio ahcun Accident zong a chuah kho/ton khawh kan si ko. Kannun chungah kan min a chiatlai tiin I thahter si lo ah he hlawnh ti bantuk kan hmang pah tonmi hi sual vialte lakah sual ngan bik kan tuah ti hi kan I theih fiang lo caah a si.\nZei bantuk in thil tong ko uhsih, na chungah minung a ser cang ahcun lunglawmh tein pawm ko, tha tein hring khawh I zuam ko, mah nih khan thluahchuah an phawrtu le nungchung hnangamnak an pe tu a si lai. Vawlei cung a uktu Bawi a si ko lai. Cu caah hi bantuk thil kan hmuh mi hi a sawhsawh ah ruah lo in zeidah fim a ka chim ve mi a um ti mi hi I lak thiam uhsih.\nHi thil kong he a pehtlaih in acangnak hi a diktein kan theih lo, Thailand lei sidawh in lang I cu zong cu ruahdamh sawhsawh asi. A video kan hmuh tikah thinlung a khoih tuk caah kan fanu le hna nih hi bantuk tihnung an tuah sual nak hnga ralrinnak ah kan rak thlah duh bikmi cu a si. Cu caah a reltu nih a ruahzia nan thiam cio I fimnak ah na kan lak piak cionak lai zong zangfah kan I nawl ko hna.\nVideo Ref: Le bang Hni\nA Cu Tluk Ngakchia Pa Zangfah A Va Si Dah!! Anu He Lo An Kalnak Ah Tek Nih Atlak I Anunnak A Liam\nDr, Pari Nih Atu Lio COVID-19 Siizung I Damlo An Thlop Ning Kong Fiang Taktak In A Kan Chim, Rak Ngai Ve Hrim. Video\nUpdate 6:38pm –Thantlang: COTR Biak le TBC Biakinn zung telh in Thantlang khua inn 100 reng lo a kang cang\nOct 29, 2021 Chuncha\nUpdated: Thantlang khuapi chung inn a kaang cuahmah\nMi nih rocket ee nuclear ee an ti lio ah 4.8 zenthong ee kan ti Lai ser thonghrolh he\nOct 27, 2021 Chuncha\nOct 31, 2021 Chuncha


Pennak Rian Bawmhnak—Biaknak ca Innsaknak le Harnak a Tongmi Bawmhnak | Pathian Pennak\nKehlei: 1946 ah Switzerland i unau pawl nih Germany i unau pawl an kuatmi hna bawmhnak thilri; Orhlei: 2011 ah Japan ah tsunami a tlun hnuah Biakinn an sak ṭhan lio\nPennak Rian Bawmhnak—Biaknak ca Innsaknak le Harnak a Tongmi Bawmhnak\nBIAKINN chung na luh tikah na khuaruah a har tuk. Mah Biakinn cu naa uanthlarpi zungzalmi a si. A luancia kum tlawmpal lio i mah inn nan rak sak lioah naa nuamh tukmi kha naa cinken rih men lai. Atu ah nan Biakinn cu harnak a tongmi hna bawmhnak hmun ah chikkhat hman a si caah naa uanthlarpi chinchin. Nai ah nan hmunhma ah thlichia a hran ruangah ti a lian i thil tampi a rawk. Cucaah Zung Ṭengnge Kawmiṭi nih harnak a tongmi hna kha rawl, hnipuan, ti thiang le a dang a herhmi bawmh awkah an timhtuah colh. Bawmhnak thilri hna kha Biakinn chungah ningcang tein an chiah. Unau pawl cu artlang tein an dir i an herhmi kha an i lak. Tam deuh cu an i lawmh tuk caah an mitthli a tla.\nJesuh nih a zultu pawl i a lang ngaimi an hmelchunh cu pakhat le pakhat an i dawtmi hi a si lai tiah a ti. (Johan 13:34, 35) Hi dal ah Jehovah Tehte Hna i innsaknak rian le harnak a tongmi hna bawmhnak rian nih Khrihfa dawtnak a langhterning kha kan i ruah lai. Cu bantuk dawtnak nih Jesuh ukmi Pennak tangah kan um ti kha fiang tein a langhter.\nPennak Rianṭuannak caah Tangka Hmuhning\nKhoika in dah tangka kan hmuh? Zeitindah kan hman?\nJehovah Thang A Ṭhattermi Innsaknak Rian\nPumhnak inn hna nih Pathian thang a ṭhatter nain Pathian nih mah nakin a sunsak deuhmi thil a um.\nJehovah Thang A Ṭhattermi Bawmhnak Rian\nBawmhnak rian cu Jehovah rian ah aa telmi a si ti kha zeitindah kan hngalh khawh?


Tidim Mipi Leng An Chuak Ngam Tilo – The Chinlung Post\nTidim Mipi Leng An Chuak Ngam Tilo\nTedim khuachung ah tu zaan ah bomb voi 2, suimilam pakhat dan in an puak, tiah Tedim ca in ttialmi thawngzamhnak pawl nih an langhter.\n“Tuzan sml. 7:45 ah Tedim, Myoma sang, Suimilam Tower (နာရီစင်) pawng ah bomb voi khat a puak. Cun, sml. 8:50 hrawng ah Sakhollam sang ah voi khat a puak tthan,” tiah Tedim thawngzamhnak nih an langhter.\nBomb voi 2 suimilam pakhat dan in an puah caah Tedim mipi leng chuak ngam loin innchung ah an i dup hna, tiah an langhter chap.Crd,The Chin Journal,April 27, Hakha.\nRelchap>Zinglei sml. 1:00-9:00 karlak Internet Thah a Um Ti Lo, Myanmar ah zinglei sml. 1:00 in sml. 9:00 karlak Internet an thahmi cu nihin April 27 thawk in an ngol cang. Suimilam 24 chung Internet a ngah tthan cang.\nAsinain, Phone (Sim Card) Internet le Broadband pawl belte cu ahlan ning in suimilam 24 chung thah peng an si rih. FTTH (Fiber) Internet lawng on a si.Crd,The Chin JournalApril 27, Yangon\nCovid News Rel ve>>Delhi: Chunzan in mi ruak ankhangh hnaAtu lio India ram khua hlipi New Delhi covid nih a den hna ning cu a fak taktak.\nNikhat te lawng i zawtnak hrik an hmuhmi hi ting 3 leng hna a si. Nikhat ah zawtnak ngeimi ting 3 leng an hmuh hi ninga pehtlai tein si cang.\nCu chinchap lo ah mizaw caah oxygen a um ti lo i ram tampi nih an bawmh hna.Nifatin ti awk minung 2000 tluk an thi. Ruak khanghnak seh zong chunzan bak in an hman lengah thing zong in an khangh rih hna. Mi ruak khangh ding hi a tam kho tuk.\nCovid vaccines zong an chuah ko. Mi tampi an i chun nain a khamh kho hna rua lo a thimi an crd, Tluang Ceu Thang\nMindat ah Myanmar Ralkap Thazaang an Chapmi pawl Khualeng ah an Hren Hna\nNihin Kawlram Kan Chin RamKulh Chung I Thawng Tha Tak Pawl . A Herh Bak Mi


Business Archives | Faiceu News\nChin Ramkulh Chung ‘Rih Tili’ Cu ASEAN Hmun Rosung Ah Ser A Si Cang Lai\nMyanmar cozah nih Chin Ramkulh chungah a ummi ‘Rih Tili’ cu 2018 chungah ASEAN chung i hmun rosung taktak ah sersiam dingin timhtuahnak an ngei cuahmah cang tiah Xinhua thanhca nih an tial. Thinlung muisam [Rel Chap]\nUS$2.2 Million Man Rithaisii He Myanmar Ralkap 2 Tlaih An Si\nRakhine Ramkulh, Maungdaw ah Myanmar ralkap pahnih cu Myanmar tangka Ks. 3 billion leng (US$2.2 million) man rithaisii (yaba timi ritsii tlang) he palik nih an tlaih hna tiah cozah sinin theih a si. Cawn [Rel Chap]\nMalaysia Ah Tangka Tam Taktak A Hmutu Ramdangmi Pakhat Tlaih A Si Cang\nAugust 15, 2017 Salai Robert Ngun Sang 0\nKUALA LUMPUR: Malaysia ram ah catlap cahnah deu pawl a tuah a thiam taktakmi, cun Information and Communication Technology (ICT) lei a thiam ngaimi Bangladesh pa cu tlaih a si cang tiah theih a si. [Rel Chap]\nShah Alam Market Cu Ramdangmi Ngeihmi Dawr In A Khat\nShah Alam, Section 25 i Plaza Sri Muda Market cu phungninglo ramdangmi dawr in a khat tiah theih a si. Hi Market chung dawr 100 chungah dawr 5 lawng hi Malaysia rammi nih an tuahmi [Rel Chap]\nAung San Suu Kyi: Ram Daihnak A Um Lo Ruangah Thanchonak A Um Lo\nRam chungah daihnak a um lo ruangah Myanmar ram ah chawva lei thanchonak a um khawh lonak hi a si tiah nizaan August 7 ah State Counsellor Aung San Suu Kyi nih a chim. Daw [Rel Chap]\nMalaysia: Hlawhhlang Riantuan Ramdangmi Nu 54 Tlaih An Si\nJuly 30, 2017 Salai Robert Ngun Sang 0\nZarhte zaan ah Johor chung zaan nuamhnak hmun pawl ah Malaysia nawlngeitu palik hna nih tlaihkhihnak an tuah i hlawhhlang riantuan ramdang nu 54 an tlaih hna tiah theih a si. Zarhte zaan tlaihkhihnak ah [Rel Chap]\n‘The Chinland Post’ Nih ‘The Chin News’ Sinah Ralrin Peknak An Tuah\nJuly 14, 2017 Salai Robert Ngun Sang 0\nThe Chinland Post (TCP) nih nizaan ahkhan ‘The Chin News’ thawng tialtu pawl sinah Media riantuannak kong he pehtlai in ralrin peknak an tuah hna. Hi ‘The Chin News’ sin ralrin peknak kong he pehtlai [Rel Chap]\nMyanmar Nih Ramleng A Zuarmi Lungvar In US$23 Million A Hmuh\nTu kum chung April thla thawk khan Myanmar nih ramleng ah a zuarmi lungvar hring (lung hring) in US$23 million a hmuh cang tiah theih a si. Thla 3/4 chungah US$23 million man bak [Rel Chap]\nMalaysia Ah RM 1,200 In Rohingya Ngakchia Tete Zuar An Tong\nJune 5, 2017 Salai Robert Ngun Sang 0\nKUALA LUMPUR: Nizaan ahkhan Hang Kasturi i hmun pakhat ah palik nih tlaihkhihnak an tuah i zuar a tongmi ngakchia 9 telh in Rohingya minung 11 an khamh hna tiah theih a si. Tlaih le [Rel Chap]\nOoredoo Nih Kawlram Chungah Phone Tangka Kuatnak A Tuah Lai\nApril 29, 2017 The Chin Express - Ṭial Lian Thang 0\nOoredoo company nih Kawlram chungah phone thangka kuatnak a tuah lai tiah Dealstreetasia nih a thanh. Kawlram chung phone tangka kuatnak caah Ooredoo company cu CB Bank he an i bawm i Myanmar Central Bank nih [Rel Chap]\nBill Gates Nih Vawlei Cung Mi Rumbik A Tluhnak Dingah Tam Tuk Aa Duh Rih\nFebruary 22, 2017 Salai Robert Ngun Sang 0\nForbes cazin ning ah Microsoft chuahtu Bill Gates i a ngeihchiah cu $75 billion a si tikah vawlei cung mi rumbik ah a min taar a si. Asinain, hi mi rumbik thiamnak ah Forbes magazine [Rel Chap]\nMEDIA RIAN~UANNAK KONG\nFebruary 12, 2017 Salai Robert Ngun Sang 0\nBiafianhnak Media timi cu a fawinak cun thawngpang pakhatkhat hmun khat in hmunkhat ah kalter, thanh a si ko. Pakhat le pakhat biathli kan i chimhmi thawk in tlangau, TV, radio, tadinca tiangin aa tel [Rel Chap]


Salai Van Dawt Ceu Le Chungkhar Nih Hakha Le Delhi Ah Miharsa Dawng 46 An Bawmh Hna. – The Cherry Par\nSalai Van Dawt Ceu Le Chungkhar Nih Hakha Le Delhi Ah Miharsa Dawng 46 An Bawmh Hna.\nDecember 3, 2020 December 3, 2020 Cherry News\nRiansung kan ilim (Mission accomplished): Hakha lei ah ka nau hniang (ka farnu) le a hawinu nih khualu khuataw cul in, a harsa deuhmi (the needy) pawl dawng 34 le Delhi, India lei ah kan hawikom Dawt Cung tolrelpinak thawngin dawng 12 — a dihlak in dawng 46 (46 family) sin ah bawmhnak an va pek khawh hna. An retheihnak cungah kan ilawm tuk hringhran.\nBawmhnak chimtlaak lo te, an va pek hna lio ahhin, a cheukhat cu an i lawmh tuk ah, an mitthli a tla, thla an kan campiak lio video hna kan hmuh tikah kanmah hrimhrim zong kan ilawm tuk ve. (An hmanthlaak le video pawl cu Fb ah post phung hrimhrim zong asi lo ii, kan post lo.)\nKan nupa in, tukum chungah riansung bik ah kan i ruahmi rian cu, Bawipa thawngin kan vun i lim. Kan ti-khawhmi le kan banh khawh tawk tein, thil ttha tuah kho ve dingin, Bawipa nih caan ttha (chance) a pekmi rak si hi, a sunglawi tuk hringhrin. “It take time to practice generosity, but being generous is the best of our time.”\nRelchap duhmi caah, A luancia kum zeimawzat ah Khrih dawtnak ttha tein ka rak pemhkaa ahhin: thil hme tete cung ii, ka thinlungput ning khan, Bawipa nih aa ka remh hmasa, aa ka thlen hmasa. Dawr/market ah ka kal ii, dawr chung thil namphurhnak (shopping cart) ka hmanmi kha, kai lim dih hnu ah, a chiahnak ding an tuahmi hmun ah, ttha tein va chiah tthan hna khi asi. Duh poah in, motor park nak (parking lot) ah hei chiah khi asi lo.\nKan hnawm (trash) hlawnh dingah ka kal. Ka kalnak lam/lamkam ah, zeimaw hnawm (beer dur, achuzi dur, zei dang hnawm) ka hmuh ahcun — cucu hei char pah in, hnawn an hlawnhnak pung ah, hei hlawnh hna khi asi. Bawipa dawtnak vun pemhkaa (phundang in chim ahcun pianthar kaa) ahkhin: Bawipa nih thil ngan pipi le kan tuah khawh lo dingmi, thil in aa kan remh hmasa lo. Kan khuaruahnak, kan lungput le kan chia-ttha thleidannak kha, thil hme tete chung khin, Bawipa nih aa kan remh hmasa tawn. Credit: Salai Van D Ceu\n← US Pardon Attorney office nih a chim ningah, Trump nih president a tuan chung i sual a ngaihthiammi hna hi minung\nKawl Ralkap Nih Cu A Tih Tuk. Suu Kyi An Tih Siloin Suu Kyi Sin Ah →


Кол-во × EXTENSION LEAD HOLDER 2PCS артикул PL069 is now in your shopping cart\nМодель EXTENSION LEAD HOLDER 2PCS\nДержатель 4х серворазъемов (2шт.). Держатель 4х разъемов закрепляется около приемника, провода серво с разных управляющих плоскостей модели закрепляются на нем и удобно разводятся по каналам приемника с помощью 4х удлинителей 10см.\nEXTENSION LEAD HOLDER 2PCS артикул PL069 reviews


KNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna – Onlinenungak\nKNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna\nBy chin tawi on March 15, 2021\nMYANMAR AH CIVIL WAR A CHUAK KHO. INDIA RAMRI AH CDM PALIK-8 AN TLAU. 🇲🇲\n🆕 March 14,2021 ah khan Yangon, Hliangtaya township ah Sandahpiah mi le Palik-Ralkap kar lakah buainak a chuak tha’n i, mi-50 hnak tam cu an kah hna ian thi pinah Mi-87an hliam ti’ah RFA nih a chim i, Zaanlei 1:50Pm hrawnghrang ah khan Cycle he Mi-40 hrawngnih Hliangtaya le Shwe Phyne township i China Company asi mi Thilthitnak Sehzung Waicou Global Fashion, Myay Auza, NgweKyae-2 le Shwe Naga Cement Seh- zung pinah Insein Taluk Company zong mei in an khangh piak hna.\nMarch 10,2021 in tuchunni tiang KNU PhanAnn ramri i Division Command-1 chungah Myanmar Ralkap he biatak te’in an i kap i, 14/2 ah khan KNU nih Kawl Ralkap Commandant tiamin Ral kap-47 an thah hna i KNU lei mi-7 an thi ve ti’ah KNU lei nih thawng an thanh. Cuca’ah Ralkap nih Pha-Aan ramri Shyalwin(သံလွင်မြစ်) ah Navy Raltuknak Lawngpi-4 cu Nizaan ah khan an chiah cang. Cubantukin thiam thiamin KaChin ramah KIA he Pha-Kant ramtangah biatak te’in an i kah i, Kawl Ralkap-38 an thi i, KIA lei zong zeimawzat an thi ve ti’ah BBC nih a chim. Cu pinah Shan State chaklei Muse-Ngamhkhan ah TNLA le RCSS-SSA le Kawl Ralkap an i kap fawn.\nKNU Special Commandos pawl nih CDM Palik zammi le Ralzam Mithar- 250 hrawnghrang cu raltuk training an Area chungah an pek cuah mah hna i, Thailand ramri leiin Ramdang lei’in hriamnam tam lak an hmuh cang ti’ah theih asi.\nCuca’ah Myanmar Ralkap zongnih Navy le Air- Forces pinah Div- Command dang-2 cu Karen Ramri lei’ah an kuat tha’n cang. Diplomatic lei Channel in thawngpang theih ningah cun, hmai zarh March19,2021 ah Ralkap nih an rak Order ciami MIG-29 tiamin Russia Air force Fighters le Ralthuam/Miakpi Bombfoot-260 tam tak tak a rak phan lai ti’ah theih asi. MIG-29 le fighters pawl hi India ram New Delhi Deradun Airport le Mumbai Airbase ah Oil- filling an nei pah lai. Cun, 13/2 ah khan US Ralkap Vanlawng C-130 cu Yangon, Mingladon Airport ah a rak tum i, US Citizens le Embassy mi pawl US ah a tlunpi tha’n hna. 21/2 ah Russia Vanlawng E-190 zong Yangon ah a rak tum lai i, Russia Citizens le Embassy mi pawl an phor dih ve hna lai ti’ah Diplomats Channel in theih asi.\nChin State zongah SAC Ralkap le Kawl Palik pawl cu Nikhat hnu Nikhat an sual chin leng mang cang i, CDM tuahmi Zaato Inn riantuan mi pawl cu an quarter in an thol dih hna pinah duhlohnak tuahmi Mino hruaitu 5 Salai. Ngun San Aung, Dr.Biak Cung, Salai. Van Tin Lian, Sa lai.Elishama,Meithah bawite Salai.Ni Ceu pinah Falam Mino-3 cu Act-505(a) hmangin thlaih dingin Order an chuah hna. March 10,2021 ah khan Western Division Commander Maj- Gen. Thin Let Oo nih Second Commander cu Chin State lei’ah CNF Camp Hqr ah kal dingin a thlah hna.CNF hruaitu Dr.Suikhar le I/c,Liaison Office Pu.Ral Hnin he an i tong hnu ah Thantlang Um Ralkap- 23 cu Tlanglo khua in CNF Hqr-Camp ah Ralbawi 4 an lut ter hna i, CDM Palik a tlimi pawl an kawl hna. Hi hi Kawl Ralkap nih Chin Mipi kan mith -mai pelte hmanh zoh lo’in, an kan nehsawh ning le zuamtiah ning fiang te’in a lang.\nAtu bantuk caan hi CHINMI kan lung rualnak kan langhter ding CAAN asi.. CNF, CNA hi Pum khat a LU le a TAKSA hmunkhat an si. Kan Chin mi kan dih lakin, an chia maw, an tha maw, kan dihlak in kan tanh i kan dirhkamh ding caan an si.Ni-8/2/21 i India( Mizoram) Cozah nih CDM a tlimi Myanmar Palik-8 lakah 4 hna cu Tio ramri tiang Mizoram Police nih an thlah hna i, an tlau beh ti asi.\nAn um nak a ho nih an thei ti hna loh. Him dam te’in an um ti’ah thawngpang tha kan theih.14/2/21 Zaan 5:30 hrawng tiang Farkawn, Mizo ram ah Chin Ralzam 120-140 karlak an phan cang ti le, Zarhteni 13/2 ah khan Farkawn khua Helipad ah India Ralkap Assam Rifles pawl Company-2 Helicopter in an van i chek/phan thluahmah ti’ ah thawng fianffai te’ in kan theih.Cuca’ah,CNA maw, Chin Ralzam mi pawl zong ralring te’in thut-to i zuam cio hna uh. Kawl Ral kap le India Ralkap zong hi a thli -thup te’in an i chonh cia kho mi asi. ( Za rih seh. )


Dr. Lian Hmung Sakhong Nih Kum (30) Chung Ah CNF Nih Chinram Le Chinmi Caah Zei Rian Dah Attuan Cang, Ti Mi Atawinak In A Rak Langhter Cang – Chin 11 News\nDr. Lian Hmung Sakhong Nih Kum (30) Chung Ah CNF Nih Chinram Le Chinmi Caah Zei Rian Dah Attuan Cang, Ti Mi Atawinak In A Rak Langhter Cang\nChinland Club Members sin ah Lunglawmhnak Bia\nNai ah Biscope (Movie) pakhat ka zoh. “Troy” ti mi kha asi. Adonghnak ah, tuanbia chimpa (Narrator) nih achim mi te nih ka lung aka suk hai ngai. Achim mi cu: Hector le Achilles te hna, mithang le paralttha hna chan ah achuak mi, tlangval zaaran nih: “Hector le Achilles te hna chan ah kan rak chuah, kan rak isem ve cu: Kan van attha tuk”, an ti len te lai. Cun hmailei chan tampi hnu zong ah thlangval patthawng pattha achuak mi hna nih, “Hector le Achilles te pawl chank an rak chuah, kan rak isem ve lo cu apawi tuk! Kha chan ah khan rak isem ning law, kan min te tal tuahbia ah atang hnga”, ti in an hram lente lai, ati.\nZei ruang ah? Zei ruang ah dah mivanttha kan si kan ni ti khawh? Aruang a um!\nMi tling asi ve ko mi; Nusal ttha le pasal ttha aa ti ve mi poh poh nih cun RAM le MIPHUN caah rian ttuan, thazaang chuah, aherh ah cun NUNNAK thap hmanh an ngamh dih. Asinain, chanchia ah achuak mi, mi vanchia hna caah, ram le miphun ca rianttuan an duh len, thazaang chuah an duh len, nunnak thap hmanh an ngamh len ko nain: attuannak hmunhma arak um lo. Thazaang chuah thiam asi lo. Nunnak vathapnak can le hmunhma zong a um tawn lo. Ram le miphun ca rian ttuan ti mi cu, acaan te aum, ahmun te aum. Cu ban tuk hmunhma le ani khua, achan achuah lo ah cun: ttuan cu an ttuan len ko lai. Thazaang zong an chuah lente ko lai. Asinain, tuanbia ah atang hnga mi “Dothlannak” cu asi lai lo. CNF cu dothlennak a tuah mi kan si.\nAtu kan tuah cuahmah mi ‘Ramsernak Baichim’ kong cu chia rih usi law; Kum (30) chung ah CNF nih Chinram le Chinmi caah zei rian dah attuan cang, ti mi atawinak te in, vunchim tthan ka duh.\n(1) Chinram tuanbia chung ah miphun le ram caah hriam thleih in, kum (30) leng ‘Dothlennak’ atuah kho mi cu CNF long asi. Zei bantuk bu hmanh (MNF chim lo.,) kum (30) peh te in, thisen le thlanhripi luan in hriam an tlai bal rih lo.\n(2) CNF thawng in, Vawilei cungpi nih “Chin miphun” ti hi fiangfai te in an kan theih cang. UN le UNPO long si loin; US, UK, EU le Vawleicung ram tam pi an kan theih cang.\n(3) CNF thawng in Vawilei cung ram rum, ram ttha tam pi ah, “Chin Community” tiah Chin miphun umnak hmunhma kan ser khawh. Ramdang le ramttha tampi ah Chin miphun asi mi, minung thawng tampi khua kan sa kho ve cang.\n(4) Kum 2012 thawk in Kawlram Acozah nih, CNF cun Chinmi le Chimram caah hraim thleih in ‘Dothlennak’ atuah mi bu an si, tiah ttha tein akan pawm i, Chinmi le Chinram ai awh in ‘Ramsernak Biachim’ (Political Dialogue) ah akan sawm. Hihi Chinram le Chin miphun caah CNF thisen le nunnak pek in rian kan ttuan ruang ah kan ral nih akan co-hlan mi (recognition shown by our own enemy) asi.\nCu caah, ka bia donghnak ah: 1988 lio ah CNF rak dirh ni in, nihin ni tiang pehzulh te in, CNF akan hruai tu Pu Thomas Thangno, Pu Zing Cung, Dr. Sui Khar, Pu Ral Hnin, Col. Solomon Thang Ding, Brg. Hrang Tin Thai, Brg. Than Htun, Col. Biak Ling, Lt.Col. Sang Cem le atu lio kan ralkap hruatu Col. Hla Htun le upa tam pi nan cung ah kan ni lawm. Chinram le Chinmi caah nunnak ape i thlanmual akan liamtak cia mi CNF-CNA ralkap vialte zong salaam kan nin chawnh hna. Nihin ah athar in CNF-CNA ah alut i, Chinram le Chinmi caah nunnak thap in rian attuan cuahmah mi vialte zong kan nin lawmh hna. Cu long asi lo: CNF ruang ah aphunphun in harnak atawng mi, thawng zong arak tla mi vialte nan cung ah kan ni lawm. Zei tik hmanh ah kan nin philh hna lo. Chinram le Chinmi nih harnak le retheihnak nan in mi tuanbia acinken zungzal ko lai. Cun chawva le ngeihchia in CNF abawm tu u le nau vialte nan cung ah Chinram le Chin miphun anni lawm. Kan zapi tein kan ni lawm. Kan ram nih an nin philh hna lai lo! Kan miphun nih an nin philh hna lai lo. Kan miphun tuanbia catlaprang chung ah nan min cu zungzal in aa ttial ko cang lai. Kan ni lawm!


THAWNGPANG FIANG AN LANGHTER, TRUMP CAAH CUN MAH HI ASI KO CANG – The Chinlung Post\nTHAWNGPANG FIANG AN LANGHTER, TRUMP CAAH CUN MAH HI ASI KO CANG\nJanuary 17, 2021 admin Lenhloi 0\nAvoi 46nak US President thimmi Joe Biden nih thil atimhtuah ning in akal pi cuahmah cang. FBI hna nih ramchung ralhrang bantukin cawlcanghna tuah atimmi Donald Trump aa hruhpi mi vialte hna nih hriamnam he cawlcang an i timhnak thawngpang alengmi a um caah state 50 ah biatak tein runvennak tuah an timh cang i, alam kip hi runven dih an timh cang.\nNational Guard ralkap tampi hna nih kilven zohkhanhnak cu biatak tein an timh tuah cuahmah cang. Abik in Michigan le Virginia cun Wisconsin le Pennsylvania le Washington ah cun runvennak hi biatak tein an tuah cang, Cun Texas le bang ahcun an khuapi inn ngan hna cu an khar dih cang ti asi. President Elect Joe Biden luhnak ding DC i, Capitol inn pawngkam hna zong an phihkhar dih cang.\nMinung thong hlei nga hna nih an ven cang ti asi. Hi thil an tuahnak aruang bik cu January 6 ah a cangmi thil kha tutan ah a can ti nak hnga lo caah asi tiah an chim. US president caah thimmi Joe Biden luhnak asi hlan deuh January ni 20 chunhlan ah khin President Donald Trump cu White House chuahtak in Florida ah a zuang lai i, a hlan a ek eknak hmun cu Mar-a-lago resort hmangin a thial lai cang lai.\nHi konghe pehtlaiin White House press secretary Kayleigh McEnany zong nih White House West Wing a chuahtak ko nain January ni 20 Nithumni tiang cun press secretary rian ka ttuan ko lai tiah a chim. Cun Joe Biden hi biakamnak tuahter in avoi 46 nak president luh asi lai i, Sonia Sotomayor, Associate Justice of the Supreme Court of the United states nih Harris cu biakamnak tuahter in vice president luh asi lai tiah John Roberts, Chief Justice of the United state nih a chim.\nUS President Joe Biden lunak ah hin Donald Trump cu aitel lai lo tiah theih asi. Asinain vice president Mike pence tu cu aitel lai tiah an chim. Donald Trump nih Washington DC, Capitol Hill i, forhfialnak atuah ruangah minung panga an nunnak aliam ti asi. US President atuan cia mi chungah a voihnihnak Rian i ngol dingah an timi le an tuahmi hi Trump lawng asi rih. Sihmanhsehlaw Trump thatein pekchanhnak kan tuah lai tiah a chim ve.\nTHANTLANG LE HAKHA KAR AH TING 17 BAK HRAMHRAM IN AN CHUH


Hebru cakuat hi, harnak a ing i an zumhnak a chuahtak dengmangmi hna sin i kuatmi a si. Hebru cakuat ṭialtu nih hin ca a kuatmi hna cu zeitindah a forh hna tiah, Jesuh Khrih cu Pathian aa phuannak ahmaan taktakmi le a zik a si, a ti. Hi bantukin a chimnak ah hin biapi in a hlermi thil pathum an um:\n1. Jesuh cu zungzal in Pathian Fapa a si i Jesuh nih cun harnak a inmi thawng khan a Pa nawl zulh kha a thiam. Jesuh cu Fapa a si caah Biakam Hlun chung profet hna le vancungmi hna le Moses hrimhrim nak hmanh khan a ngan deuh.\n2. Jesuh cu Pathian nih zungzal ca in tlangbawi na si tiah a ti i cucaah Biakam Hlun chung tlangbawi hna nakin a ngan deuh.\n3. Bawi Jesuh thawngin a zummi nih sualnak le ṭihnak le thihnak chungin khamhnak an hmuh; amah cu Tlangbawi Ngan taktak a si caah khamhnak taktak cu amah thawngin hmuh a si i Hebru mi biaknak phung i raithawinak vialte hna kha cu, thil a rak langhter chungtu men an si.\nDal 11 chungah hin Israel mi hna tuanbia chung i zumhnak leimin thangthang kha tahchunh awkah a lak hna i a ca a kuatmi hna kha a dongh tiangin zumh awk tlak tein um ko u, tiah a forh hna. Dal 12 chungah, Bawi Jesuh kha i zohchun u law harnak le hremnak zei bantuk hmanh tlung ai kun, fek tein dir le in i zuam ko u, a ti hna, cun ralrinnak bia in a cakuat cu a donghter.\nBiahmaiṭhi: Khrih cu Pathian phuannak tling a si 1.1-3\nKhrih cu vancungmi hna nakin a ngan deuh 1.4—2.18\nKhrih cu Moses le Joshua nakin a ngan deuh 3.1—4.13\nKhrih cu tlangbawi hna nakin a ngan deuh 4.14—7.28\nKhrih cu biakamnak nakin a ngan deuh 8.1—9.28\nKhrih cu raithawinak nakin a ngan deuh 10.1-31\nZumhnak hi biapi bik a si 11.1—12.25\nForhnak le biatlangkawm 13.1-25\nPathian Nih A Fapa In Bia A Chim\n1Hlan ah cun Pathian nih kan pupa hna sin i bia a chim tikah profet kha a rak hman hna i a cheuchum tete le phun dangdang in a chimning cu a rak si. 2Sihmanhsehlaw atu kan chan, chan hmanung bik a simi chan ah hin cun, kan sinah a Fapa in a bia cu a chim. Amah thawng cun Pathian nih van le vawlei vialte kha a ser hna i amah cu Pathian nih a donghnak i zeizong vialte uktu ding i a thimmi cu a si. 3Amah cu Pathian sunparnak in a ceu i Pathian he aa lo taktakmi kha a si; cun van le vawlei kha, ṭhawnnak a ngeimi a bia in a domhtlaih hna. Minung cu an sualnak kha a thianhpiak dih hna hnu in vancung ah khin Lianngan Bik Pathian orhlei kamah a ṭhu.\nFapa Cu Vancungmi Hna Nakin A Ngan\n4Pathian nih a Fapa cu vancungmi hna a pekmi nakin a ngan deuhmi min a pek bantukin, vancungmi hna nak ngan deuh ah a ser. 5Pathian nih a vancungmi pawl cu ahohmanh,\n“Nangmah cu ka Fapa na si,\nnihin ah na Pa ah ka cang,”\na ti bal hna lo.\n“Keimah cu a Pa ka si lai i\namah cu ka Fapa a si lai,”\nti zongah a ti bal fawn hna lo. *1:5: Slm 2:7; 2Sam 7:14; 1Cha 17:13\n6Pathian nih a fater cu vawlei cung i a thlah tikah,\n“Pathian vancungmi vialte nih\namah cu an biak awk a si,” a ti. *1:6: Deu 32:43\n7Cun Pathian nih vancungmi pawl kong ah cun,\n“Pathian nih a vancungmi hna cu\nthlitu ah a ser hna i\na rianṭuantu hna cu meizik ah\na ser hna,” tiah a chim. *1:7: Slm 104:4\n8Sihmanhsehlaw a Fapa tu cu,\n“Maw Pathian, na bawiṭhutdan cu\nzungzal in zungzal tiang\na hmun lai:\nNa pennak cu dinnak in na uk. *1:8-9: Slm 45:6-7\n9Ahmaanmi thil cu na duh i ahmaan\nlomi thil cu na huat;\nCucaah cun Pathian,\nna Pathian nih cun an thim i,\nNa hawile hna nih an hmuhmi nakin\na ngan deuh suaumaumi upatnak\nlunglawmhnak kha aan pek,”\n10Cun, “Bawipa, nangmah nih\nvawlei cu ser hram na thawk i\nvan khi nangmah kut nih\na sermi an si. *1:10-12: Slm 102:25-27\n11Annih cu an lo dih lai, sihmanhsehlaw\nnang cu na hmun lai;\npuan bangin an hnawh dih lai.\n12Angki bangin na bil hna lai i\npuan bangin an i thleng dih lai.\nSihmanhsehlaw nang cu a zungzal in\nnangmah ningte na si ko i\nna tar bal lo,”\ntiah a ti rih fawn.\n13Pathian nih a vancungmi kha,\n“Na ral cu na ke tangah ka chiah hna\nKa orhlei kamah hin ṭhu tuah,”\ntiah ahohmanh a ti bal hna lo. *1:13: Slm 110:1\n14A si ahcun vancungmi cu ahodah an si kun? Vancungmi cu Pathian rian a ṭuantu thlarau, khamhnak a hmu hngami bawmh awkah Pathian nih a thlahmi kha an si.


NLD nih Hakha I Inn Ngeilo Sifak Caah Inn Hmun Kan Sam An Ti Nain An Thil Tuah Cu Ngaihchia Ngaite A Si – Chin World News Evening\nNLD nih Hakha I Inn Ngeilo Sifak Caah Inn Hmun Kan Sam An Ti Nain An Thil Tuah Cu Ngaihchia Ngaite A Si\nJuly 5, 2020 July 5, 2020 Salai Van Hmuhning\nHakha Hmun Thar Kong Ka Lungum. Nizan nai (July thokka) ah Hakha innhmun thar samhmi le pohmi cazin thanh a si. Inn ngei lo sifaak innhlaang hna nih an poh tikah an lung aa lawm. Sihmanhsehlaw, innhmun man kong ah sifaak zapizaraan cu lungrethei in an um manh ṭhan hoi cang tiah theih a si. Innhmun (laivuang) pakhat ah Ks. 100,000,000 (ting zakhat) tluk hrawng cozah nih an hauh ti a si. A ṭha deuhmi hmun cu a man a tam deuh chinchin ti a si.\nA khuun (အခွန်?) caah cu tluk tangka tam cu maw a dih ko hnga? Zei bantuk ngunkhuai dah a si hnga? Eihmuarnak rumro cu maw a si rih ko hnga? A min ah sifaak caah tiah ti a si nain, sifaak caah ting zakhat (Kyat) hi a fawi hrimhrim lai lo. Mirum nih cozah an uknak hna a si sual hnga maw? Innhmun hi a min ah sifaak caah tinh a si nain a donghnak ah mirum caah a cang ṭhan khomi an si ko hnga. Sifaak aiawh in a dir khomi le a dir ngammi Bu pakhatkhat nih tawlrel thiam phun hna a si hnga maw?\nAsiloah atu hauhmi inn man hi sifaak ca zong ah a za komi man cu dah a si ko hnga? Cozah tlai liomi nih thimnak lai ah mi lunglaaknak ah an hman rua hlah maw tiah ti nalak ah hihi man fawi deuh tein pek khawh dingmi thil a si hrimhrim ti lo bia maw a si ko hnga? Cozah dohkalh si loin thil sining hlathlai in sifaak hna caah zeital tuah khawhnak lam a sial khotu um awk ṭha phun hna a si hnga maw tiah ka lungum ka hun langh ve. Feeling Poor! Thong Za Tawng, Australia, 3 July 2020\nKan Thimfung hi Pelhhreu lamh i tim hlah seh!(1)


Pemmi le Ralzaam | Radio Veritas Asia\nThluchuah a peklio\nKan Pope Francis nih vawlei cung i a pemmi hna le ralzaam hna ni ah an umnak hmun a him lonak, sifah harnak, kan vawleipi a linh thluahmah caah umnak hmunhma cio ah rian`tuan awk a tlawm cang caah umnak kha a kaltak i rian a `tuanmi pa hna, nu le ngakchia vialte hna caah thawngtthabia a chim. Covid-19 zawtnak `thalopi kan in lio caan ah kan Pope cu hlawtnak, zeirel lonak, thleidannak a tongmi hna ca zongah a philh hrim hna lo. Atu kum cu mah le umnak hmun kha kaltak in aa `thialkaam mi ralzaam (refugees) hna ni i a voi (106) nak camtuak ni a si. Cu ni cu September 27, 2020 ni ah tuah a si te lai. Cu camtuak ni puai i theih dingmi thawngtthabia cu luatnak hmuh dingin Bawi Jesuh bantukin nawl ka pe timi kha a si. Atu kan chan i zuamcawhnak Kan Pope pa cu minung hna i nunnak caah abikin a herhmi le kan vawleipi a lum thluahmah ruang i a rawkmi pawl hna kong kha abiapi in a langhter. Mah rawhralhnak ruangah nifatin rawlei awk hmuh dingin a har i mah le umnak khua le ram tiang kaltak in an pemnak hmunhma ah khua an sa dih hna. Cu ruangah anmah hna i pawngkam sining cungah chambaunak tampi a chuak. Ram chungah inn le lo ngeihlonak hi atu kan vawleipi ah asangbik mi harnak a si. 2020 kum, vawlei pumpi nih theihternak ah khua le ram a kaltak mi hna, buainak hna, harnak a phunphun ruangah inn le lo ngeilo zaapi hi nuai 33.4 an si. Mah minung zaapi cu ram 145 in an si i 2019 kum chungah a rak cangmi a si. Ram daihlonak, harsatnak a phunphun ruangah kum fatin inn le lo a ngeilo mi thongreng lo a chuahter. Tulio kan tonmi puicimh zawtnak ruangah rianrang in a herhmi thil pawl kha rianrang in a bawmkhotu ding phu hna caah harnak an tong kho. Cu harnak a tongmi hna nih Pathian mithmai kha an hmuhkhawh tthan. Mah zuamcawhnak cu 2018 kum ah Pope nih a rak langhter bantukin nihin ah biafang (4) in hi cazual ah a langhter. Cu biafang (4) hna cu Donnak, huhphenhnak, bawmhchanhnak le sersiamnak an si. Biafang thar (6) hna 2018 kum i casual ah aa rak telmi biafang (6) cu tukum ah an bet chih tthan. Cu biafang thar (6) ah santlai mi rian zong aa rak tel cang. Cu biafang (6) hna cu:-\nTheihfian ding a herh\nTheihfiannak hi a biapi mi karhlannak a si. Khua le ram kaltak mi le inn le lo ngeilo mi hna kong kan chim tikah kan zapi ten an konglam hna le a ummi minung zat chimnak lawng in a dih tawn. Asinain mah minung zat chimnak lawng siloin anmah minung taktak kha va ton in an konglam va hal hnu lawngah an sining kan theih lai. Tahchunhnak ah Covid-19 puicimh zawtnak hi kan ton i a harnak kan theih ruangah zeitlukin ttih a nun ti kan i fian bantuk kha a si.\n2. Anmah he naihniam tein um i zuam\n`Tihphannak le ttha tein ruah satsai hmasa lo i a ttha lomi ruahnak rak ngeih chungmi nih midang he a kan hlatter. Cu bantukin anmah an herhmi kha dawtnak in bawmhchanh dingah a kan hlatter. Midang he naihniam tein um kan ti tikah a caan ah i pekchanh taktak a hau. Abiana ah a luancia mi thla hna ah Covid-19 zawtnak a ngeimi hna kha ttihphan lo ten a zohkhenhtu sibawi hna, sii lei sayamah hna i an lungput cu kanmah hna caah zohchunh awktlak taktak a si.\n3. I remnak caah midang bia ngeih a hau ve\nAtu kan vawleipi ah thawngpang tampi a karh. Midang chimmi bia ngeih duhnak lungput kan ngei ti lo. Cu lungput kan ngeihtthan dingah toidornak in midang bia kha `tha tein kan ngeih a hau. Mah lawngah biatak tein remnak a umtthan lai. Hi zawtnak ruangah thlavai kiang ding tiangin kan khua, kan lam cio ah mi kan king/`thing. Hi bantuk a daihtuk hi thazaang der mi, tuahding thei lomi hna le harsatnak a tongmi kan vawlei pi i a authawng ngeihkhawhnak ding caan`tha pakhat a rak si.\n4. Pekchanhnak leiah karhchin a hau\nSertu Pathian nih kan vawlei pi hi mi tlawmte lawng nih kutpi samh in uk i anmah lawng a miak hmuh ding kha a duh lo. Covid-19 puicimh zawtnak cu a rummi lawng nih an ing lo. Kan zaapi nih kan in cio bantukin a `thathnemnak lei zongah kan dihlak in kan in `ti ding a si timi kha a kan theihter. Curuangah himten kan um kho lo i a nung peng ding zong kan si lo ti kha a kan theihter.\n5. Bawmhchanhnak ah i tel\nHarnak a tongmi hna kha kanmah nih bawmhchanh kan duh hna ahcun atu an sining in luatnak dingah kan bawmh hna a hau. Hmunkhat ten rian`tuan `tinak hi zeitluk indah a biapit ti cu Covid-19 zawtnak pi nih hin a kan cawnpiak. Zeiruangah ticun pumpak in i tel `tinak ah zeitik caan hmanhah abiapi tiah cohlan a tong lomi pawl hi a biapi mi an rak si. Curuangah a hopaoh kan biapitnak kha theih dingah i zuam in chungkhar bantuk lungkhat thinkhat si dingin sersiam ding a si.\n6. Sersiamnak lei ah i tel `ti ding\nAmah nih a sermi ram ah Khrihfa zaapi nih `tuanvo kan ngei tiah Pathian a ti. Cucaah ziar ngeihnak, lung i khah lonak le lung i khat lo dingin tuah duhnak Lungthin ngeih loin hmunkhat te `tuan `ti kho dingin kan cawn a herh. Tulio kan sining ah pumpak ca lawng i ruah ding caan a si lo. Aruang cu kan zaapi ten kan tonmi thil hi kan in`ti dih. Kan umnak hmun zohkhenh kilven ding le Pathian nih a rak timhning ten asinak hnga ramkip in i telnak, kan vawlei cung ummi zaapi lungrualnak, kan umnak hmun i zulhding hna le a hohmanh chiahtak lo ding a herh.\nSt. Joseph kha tahfung ah chiah in thlacamnak\nPope cu a biachimnak kha thawngthanhnak tlangter ah a khirh`than mi thlaichunhnak in a donghter. Cuti thlaichunh in a chimnak cu St. Joseph sinin a hmuhmi asinak kong, zeicah tiah cun ngakchia Jesuh thitha der in a um lio caan ah ngakchia cungah harnak a tlunkhawh caah Izipt ram lei zaampi dingah rumro hnek in fial a rak si. Ka Pa, nangmah cu na caah mansung ngaimi bawhte Jesuh le a nu, Nu Mary kha `thatlonak i `thihphaihnak, `tihnung ral in humhim awkah St. Joseph kut ah na rak pek. Kannih zong St. Joseph khamhnak le bawmhchanhnak kha kan tinco ter ve hram ko tuah. Huatnak ral in a luatmi hna i vansannak kha hrawm in a tuar ve mi hna cu ralluatnak, sifah derthawmnak, thil sining a phunphun ruangah khua le ram kha kaltak in a zaammi kan unau hna zong kha rak khamhpiak ko tuah hna. A himmi hmun kha rak hmuhter ko hna. St. Joseph tlangtlak thlacam piaknak thawng cun cu ahartuk mi fahnak a tongmi hna kha `thawnnak na pek hna i pehzulh tein an `than khawhnak caah, an ngaihchiat lio caan ah hnemhnak le ral`thatnak rak pe hram ko hna. Maw … Ahmaan (ading) i khuahmu khotu kan Pa, annih kha a dong i a cohlangtu hna kha; nangmah cu Bawhte Bawipa Jesuh le a nu, Nu Mary kha nunnem mi dawtnak in na dawt hna bangin dawtkhawhnak rak ngeihter ko tuah hna. Nifate an herhmi rawl kha an kawl i an ei an dinnak ah rak zohkhenh ko hna. Rian huham kha rak karhter ko tuah. Innchungkhar zongah eidin hruk-aih, hnipuan tlamtling in daihnak he rak lawmhter ko hna. Hi thluachuah veel dihlak kha St. Joseph bawmhnak he Izipt ram lei an tlik an zaamnak thawng cun thihnak in a rak luat mi na Fapa Jesuh Khrih min in kanin hal. Bawipa, nangmah duhnak ningin cu bantuk zumh awktlak taktak a simi chungkhar uktu sinak in a dawtmi Nu Mary i betchih thlacampiaknak thawng zong in kanin hal. Amen.


Zawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai” - Ramleng Chinmi\nHomeNgandamnakZawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai”\nZawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai”\nDecember 6, 2018 Dar Din Ngandamnak 0\nVoikhat cu America ram Manhattan khuapi ah putar pakhat kum 75 cu lam a tan (phiat) lioah Taxi nih tlu lakin a suk sual i chawnh manh loin a thaw a cat colh. Chekhlai dingin a paw an khuai tikah cun, Doctorpa a khuaruah a har hringhran.\nPutarpa fanu sinah cun, “Na pa nih hin a pawchungah zawtnak a phunphun a rak ngei i, hi ruangah hin a liamciami kum 20 hrawngah khan rak thih cang ding a si nain, nang nih cun nihin ni tiang a ngandamnak a ṭhami ngai le a ṭhawng ngaimi a sinak kong na chim fawn. Zeidah a ruang a si ne hnga?” a ti. Putarpa fanu nih cun, “Ka hngal hrim lo. Amahbelte cu zingfatinte hin, ‘Nihin cu a nuam tuk hringhran lai,’ a ti lengmang tawn” tiah a leh.\nDoctor nih, “Cucu a si hrimhrim lai, a pumchungah zawtnak phunphun a ngeih ko bu zongah nuam tein a damtertu cu!” a ti. Putarpa nih cun nifatin in a chiatnak leikap in thil a ruat bal lomi, a ceunaklei le a nuamhnak lawng tein saduhthahnak a ngei tawnmi a sinak cu nunsaunak ah a rak hman diam.\nPatling pakhat cu a ngandamnak a ṭha ngai in ai ruat tawnmi a si i nikhat cu ruahlopi in blood sugar (glucose) a ngeih le ngeih lo a vai chekter. Glucose cu a rak ngei taktak i, a sang ngaingai cang, random-in 370 bak a rak si diam!\nA lungrawk tuk i, lungrethei ngai in a um. Taxi in a lawi i, an inn panhnak step zongah cun hruai chom lawngin a kai kho. Cu hnu thok cun ngandamlo ngai khin ai hngalh cang. Cu tikah, ai nuam kho ti lo. Zeizong vialte hi zeihmanhlo ah a ruah cang hna. Hmailei ruahchannak hrimhrim a ngei kho ti lo. A hnuah cun zawtnak dang, pawpi fahnak nih a hun tlunh hnawh chap cang. Cu tikah ngaihchia ngai in a um zungzal i, a rauh hlanah a nunnak a dih thai.\nMiṭhenkhat cu a zaw bantukin an i ruah caah an zaw thai i, zawtnak dangdang zong nih an tlunhnawh a fawi khun hna. Asinain, miṭhenkhat hna nih cun zawtnak an ngeihmi zong an i salter (kuahpi) duh lo. An lungthin chungah cun an zawtnak nakin an damnak a simi Jesuh Khrih tu kha ngan deuh in an chiah i, a ceunak leikap tu in khua an ruat tawn. An caan tonmi poah pahchih dingin le nuam tein hman an i tim hramhram tawn. An i nuamhnak ding thil lawng an ruat i, cucu hlawhtlinter khawh zong an i zuam fawn. Cucaah zawtnak an ngeih ko bu cun caan saupi tiang an dam tawn hna.\nMiṭhenkhat lebang hna cu a dam hmanh an i dampi thai hna. A cunglei kan chimmi putarpa zong nih khin, “Nihin cu a nuam tuk hrinhran lai,” tiah nifatin in a chim tawnmi bia nih nifatin a nun a nuamhter i, cu nih cun zawtnak phunphun ngei ko hmanhsehlaw kum tampi a damter phah.\nNifatin in minung sang (ting) tampi an thi lengmang tawn. Asinain, nang le kei tu cu nihin ni tiang nifatin minung sang tampi a thimi hna lakah kan i tel ve lo. Kan thih ve lomi hi Pathian vel thawngin a si. “Bawipa dawtnak a fekmi cu a dong hrimhrim lai lo, a zaangfahnak zong a cat lai lo; Zing fate in an thar lengmang, zumhtlak a sinak cu a lianngan hringhran. Ka ngeihmi dihlak cu Bawipa hi a si ko, ka ti; cucaah amah cu lungsau in ka ngan ko lai” (Tahnak hla 3:22-24).\nCu ruangah cun hngngam tein nifatin kan nunnak hi nuamte le thadam tein hmang lengmang ko hna usih.\nCareltu vialte, Bawipa nih damnak in pe ko hna seh.


Breaking News : Dalan Minung Pathum An Tlaih Than Hna – Buanchukcho\nBreaking News : Dalan Minung Pathum An Tlaih Than Hna\nDalan minung pathum an tlaih than hna. Hi hna minung 3 lak pakhat cu an thah. An thah mipa hi Than Nwe Aung a si. Army newsman Than Nwe Aung cu Nyaung Lay Pin ah an tlaih i an thah. Pyay Solidaw Village Homeman Army nih Than Nwe Aung cu June 21 ni Madauk Region, Nyaung Lay Pin Township, Bago Region ah ah thah tiah a theiter hna. Than Nwe Aung telh in Three Dalans hna nih police le.\nArmy cu hriamtlaih bu cu kawl in tlaih ding ah an auh hna. Asinain ralkap nih an hmu hna lo. Dalan pathum hna cu khuate pawng an um lio hriamtlaih bu pakhat nih an tlaihhna. Zei ruang ah an tlaih hna ti ah cun an cung ah hin an lung a tling lo caah a si. Than Nwe Aung cu an that.An that lio a hmutu nih police station le military cu a chonh hna. An chonh tlawm pal ah ralkap pawl cu an rak phan colh.\nAsinain ralkap nih hi thei lomi hriamtlaih bu cung ah zeihmanh an tuah manh lo. Hriamtlaih bu cu an luat. A thimi minung zong an um lo. March 27th thawkkhan Nyaung Lay Pin Township ah ralkap nih bomb a puak peng i inn 200 an hrawh cang tiah thei a si. A dang relchap – Nihin Hakha ah Covid-19 mizaw thar 27 hmuh. June 25, Hakha City Hall ah Covid-19 zawtnak minung 152 check mi chung ah minung 27 an zaw tiah kan theih.\n“Dawrhlun Sang in 1, Cawbuk Sang in 7, CCU in 2, Pyidawtha 1, Chin Oo Si 2 le Dawrthar Sang ah 14 tiin hmuh an si, tiah Hakha Christian Minister’s Fellowship (HCMF) Secretary Rev. Dr. Stephen Lian Hup Ling nih a chim,” tiah khuami pakhat sin in kan theih. June 25 tiang Hakha khua ah COVID-19 in a zaw mi minung 45 hrawng an si cang, tiah kan theih. Credit – THT\nRalkap Ruang ah An Fanu Dawtte A Thi , Hringtu A Pa An Tlaih Rih


Kawlram Minta Minthang Min Maw Kun Cu PDF Sinah Raltuk Dingin A Phan Cang - Chin Eleven News\nKawlram Minta min thang pakhat a si mi kan rak uar tuk mi Min Maw Kun မင္းေမာ္ကြန္း uniform he a dir veng cang. Mipi an khuaruah a har ngai ngai. Ziah zeitin dah a huam hnga tiah an chim len nain a timhmi cu Ralhrang an tlak hlan lo doh hi a tim mi pa a rak si.\nRelchap:Kanram a buai hnu in sualnak neilo mi zong an tlaih hna i an thah mi hna an tampi cang caang. Kan i tlaih mi kan phone ruangah a tambik ralhrang nih an tlaih hna i an thah lo hna hmanh ah taza an cuai hna.


A HMAN NGAI, AUNG LA NSANG A SUNGHNAK A RUANG BIK – The Chinlung Post\nAtu ning ahcun Aung La Nsang nih zeitik hmanh ah Ridder hi a tei lai lo timi hmuh khawh asi. Tutan Aung La Nsang a sunghnak a ruang bik zong a zeidang ah asi lo. Ridder nih a tleih lengmang mi aa run ven khawh lo caah asi. Tleih lo bak cun Aung La Nsang nih a tei hrimhrim lai timi hi zakhat ah zakhat in a fiang mi a si.\nRidder nih a tengh in a nenh peng ko nain a mih kholo. A cunglei ah langhter cang bangin Aung La Nsang a sunghnak aruang bik cu Ridder mitleih kha aa runven khawh lo caah asi. Aung La Nsang cu tutan ah sunghnak a hmuh tikah a taisawm zong a sung cang. Nikum ah khan a taisawm a rak sung tthan rih. Tutan a sunghmi taisawmh hi Light Heavyweight World Championship asi. Credit: Vantha


Myanmar Cozah Nih Muslim 34 Thong Kum 18 Cio Thlak Ding In Bia A Khiah – THE CHINLAND POST\nMyanmar Cozah Nih Muslim 34 Thong Kum 18 Cio Thlak Ding In Bia A Khiah\nThe Chinland Post| 2018 February 23| Muslim biaknak chungtel minung 34 cu fakpi in fahnak peknak le mithah lainawnnak he sualnak an ngei tiah biakhiahpiak an si hnu ah thong kum 18 cio thlak ding in Myanmar ram, Rakhine ramkulh Maungtaw pengkomh in biaceih bawizik changtu U Hngo Lwin Oo nih BBC ah a chim.\n2016 kum October thla thil cangmi ruang i tlaihmi Muslim 400 laah 39 cu biaceih zung ah chuahpi le an bia ceihpiak an si. Cu chung ah minung 34 cu thong kum 18 cio thlak ding le biaceih zung nih bia a khiah cang. A taangmi minung 5 tu cu an thlah hna.\nKumkhat tluk Butitaung thonginn i an khumh hna hnu ah atu bantuk in an bia an ceihpiak hna hi a si.\n2016 October thla thil a cangmi he pehtlai in a dang an tlaihmi hna le ahmuh an chek rih lomi hna 340 hrawng an taang rih. 2017 August 25 ah palek sakhaan 30 hrawng an kahdohmi ruang ah an tlaihmi hna minung a za renglo an taang rih tiah theih a si.\nPrevious Aung Lah N San Le Alexandria Machado Light Heavyweiht World Champion Aa Thong Cong Lai\nNext Chin-Khrihfa Aa Timi Accident A Tong; Nan Hngalhmi A Si Maw?


Pa Pawl Nih Hi Nu Ban Tuk Minung Hna Hi Cu Hmai Lei Hmenh Chim Lo In Hnu Lei Hmenh In Zoh Lo Ding Si, – Chintanbo\nPa Pawl Nih Hi Nu Ban Tuk Minung Hna Hi Cu Hmai Lei Hmenh Chim Lo In Hnu Lei Hmenh In Zoh Lo Ding Si,\nKaren ram kulh Myawaddy myone Metta Lin Myaing khuate ah a cang mi thil cu tih nung taktak asi. Nutung pakhat nih pa pahnih cu a hlan hna i, a pasal cu a thah ter hna. Cu nutung nih a hlan i a pasal a thahter mipa pahnih hna cu Myawaddy khualipi i riantuan mi palik pawl nih an tleih cang hna tiah thawng theih asi.\nKaren ram kulh Myawaddy myone Mae Htwaw Thale Lay khuate ohsuh Metta Lin Myaing khua ah zinglei sml 8:00 hrawng ah khan a min Ko Myo Aye a kum (47) pa cu namsawhnak hliam hma a thi tiah Myawaddy khualipi palik bawi Aung Kywa Oo nih a hruai mi palik pawl le khuachungah nawl ngei tu pawl he an va zoh tikah, a thi mi Ko Myo Aye hi an um nak inn hmai ah a paw ah namte sawhnak hliamhma he a rak thi tiah thawng kan theih.\nCu caah palik pawl nih cun inkhat te ah a zungzal in a rak umti Peng mi, anupi Ma Zamimyint cu an hal tikah a nupi a si mi nih cun a si hithil a can lio ah hin zan nazi 9 hrawng a si cang caah keimah cu kan in hnulei khan ah ka rak it diam cang i ka pasal hi cu kan in hmailei a khan ah a rak it tiah a ti. Cu ti te cun zan khuadei cu kan um i a thaizing ah ka van i thang i in hmailei khan ah ka rak ra i inhmai khan chung i a it mi ka pasal Ko Myo Aye cu a paw ah namte sawh nak hliamhma he cun a ruak he ka hmuh tiah palik pawl sinah cun a nupi nih cun a chim.\nHiking he pehtlai in Myawaddy Peng palik bawi pakhat nih tha tein, Pyar Sone pa nih a chim Ning tein a kutang i a um mi palik bawi pakhat le an hawile pawl nih tha tein mithi pa Ko Myo Aye i a nupi cu thaten biahal nak an van tuahthan tik ah a pasal a Thih Ning cang cu a tu bantuk hin a rak chim a poi taktak. Nutung nu nih a pasal thihnak kong he 0ehtlai in a chim mi cu hiti hin a si. Kapasal nih hin a ka hnahchuah lengmang caah khawika hmanh ah a ka chuahter duh loh i in ah thongtla bantuk in a ka hrem zungzal Cupin ah a ka vuak i a ka hrem zungzal cucaah minung ka hlan hna i ka pasal hi ka thah ter mi hna a si tiah a rak chim.\nCuti cun nutung nu nih cun a thiltuah mi vialre fiangtein palik sinah a chim tikah cun palik pawl nih cun nutung nu nih a hlan mi hna mi that tu pahnih zong kha palik pawl nih an kawl hna i an tleih hna. Cun mithat tu hna cu an dihlak in Myawaddy palik pawl nih an tleih hna i zeitik can tiangdah thong ah an thlak hna lai timi cu fiangten theih a si rih loh.\nSAC Ralkap Hna Cu Khua Pawng Ah Raltuk Ding In An Kal Lio Ah Bomb Puah Hnawh Hna Ca Ah Tam Taktak An\nRev. Dr. Thawng Tha Thang Sin I Cawn Ding Hna Cu Theih Lai Cu Ngaih Um Bak Ko Hih


Flyg Hong Kong - Ho Chi Minh City med Cathay Pacific Airways\nHong Kong Ho Chi Minh City Flyg med Cathay Pacific Airways\nFlygbiljett Hong Kong Ho Chi Minh City med Cathay Pacific Airways\nLetar du också efter ett billigt flyg för Hong Kong - Ho Chi Minh City med Cathay Pacific Airways ? Om det ännu inte visas några alternativ, fyll i de tomma fälten i sökmotorn och starta din sökning, på nolltid kommer du att få en mängd med alternativ för rutten Hong Kong - Ho Chi Minh City med Cathay Pacific Airways .\nBästa flyg Hong Kong - Ho Chi Minh City med Cathay Pacific Airways\nfrån6 597 kr\nАвиабилеты в Гонконга - Хошимин с Cathay Pacific Airways\nVoli Hong Kong - Ho Chi Minh City con Cathay Pacific Airways\nFly Hong Kong - Ho Chi Minh City med Cathay Pacific Airways\nHong Kong - Ho Chi Minh City Repülőjegy Cathay Pacific Airways\nVols Hong Kong - Ho Chi Minh City avec Cathay Pacific Airways\nFlights to Hong Kong - Ho Chi Minh City with Cathay Pacific Airways


Ark Coloring Page Lds Noah Building Animal For Preschoolers Cute 's Free Printable Toddlers — WmstDC\nArk Coloring Page Lds Noah Building Animal For Preschoolers Cute\nHome / Coloring / Noah'S Ark Coloring Page / Ark Coloring Page Lds Noah Building Animal For Preschoolers Cute\nFriday , February 08th , 2019 - 21:23:39 PM\nRate This : Ark Coloring Page Lds Noah Building Animal For Preschoolers Cute\nColoring. Friday , February 08th , 2019 - 21:23:39 PM.\nGallery of Ark Coloring Page Lds Noah Building Animal For Preschoolers Cute\nNoah Building Ark Coloring PageNoah's Ark Coloring Book PrintableNoah's Ark ColoringNoah's Ark Coloring Page For PreschoolersCute Noah's Ark Coloring PageNoah's Ark Coloring Page PdfNoah's Ark Coloring PrintableNoah's Ark Coloring Pages To PrintNoah's Ark Coloring Pages KjvNoah's Ark Coloring ActivityNoah's Ark Coloring Page LdsColoring Page For Noah's Ark\nLeave Your Reply on Ark Coloring Page Lds Noah Building Animal For Preschoolers Cute\nOther Photos in Ark Coloring Page Lds Noah Building Animal For Preschoolers Cute\nTrending Articles Related to Ark Coloring Page Lds Noah Building Animal For Preschoolers Cute\nNoah's Ark Coloring Pages Book Noah's Ark Coloring Page Noah's Ark Coloring Page Free Printable Noah Built The Ark Coloring Page Noah's Ark Coloring Page Lds Noah's Ark Coloring Activity Noah's Ark And Rainbow Coloring Page Noah's Ark Coloring Printable Coloring Page For Noah's Ark Noah Built An Ark Coloring Page Noah's Ark Animal Coloring Pages For Preschoolers